Investitori kršenjem propisa masno zarađuju na kupcima stanova - Impuls\nInvestitori kršenjem propisa masno zarađuju na kupcima stanova\nObjavljeno: Četvrtak, 19 Oktobar 2017 10:00\nNa svakom kvadratu izgrađenom u Banjaluci građevinski investitori minimalno ostvare dvostruku, a u praksi često i višestruku zaradu, zahvaljući niskim troškovima, kršenju zakonskih propisa i nerealno visokim cenama stambenog prostora.\nKada je u pitanju nova gradnja, prodajne cijene stanova u Banjaluci iznose čak i do 3.500 KM po kvadratu, koliko koštaju neki stanovi u strogom centru grada. Što je zgrada dalje od centra to i cijene drastično opadaju.\nU naselju Starčevica kvadrat košta od 2.200 do 2.500 KM, a slične cijene su u Boriku, Obilićevu ili Novoj Varoši.\nJedno do povoljnijih naselja, blizu centra, jeste Novi Borik u kome cijena kvadrata stanova u izgradnji iznosi oko 1.700 KM. Nešto jeftini stanovi mogu se naći i u malo daljim naseljima, tako kvadrat u Lazarevu, košta od 1.700 u izgradnji, do 2.200 KM ako je stan useljiv.\nAko se u računicu izgradnje jednog kvadratnog metra stana u Banjaluci uračunaju građevinski troškovi (materijal i radna snaga) dolazi se do prosječne cifre oko 700 do 800 KM po kvadratu.\nInvestitori tvrde da su cijene visoke jer imaju i visoke obaveze prema Gradu, pošto su obavezni da plate rentu i troškove uređenja, a sve to ukupno izosi od 40 do 200 KM po kvadratu, u zavisnosti od zone.\nTako investitor u prvoj zoni u koju, na primjer, spadaju Borik, Nova Varoš, Gradu treba da plati 190 KM po kvadratu, u trećoj u kojoj su Starčevica i Lazarevo 118 KM po kvadratu, dok renta u najdaljim naseljima iznosi 40 KM po kavadratu.\nAko se na cifru građevinskih troškova dodaju pomenuti troškovi obaveza prema državi računajući cenu zemljišta, te opštinske i komunalne dažbine, tada se dobija proizvodna cijena jednog kvadrata koja iznosi u prosjeku iznosi od 1.200 do 1.500 KM, zavisno od zone gradnje.\nPonavljamo, do ovih brojki se dolazi ako se teoretski uzme u obzir da građevinci poštuju sve pobrojane stavke i zakonske propise.\nJedan od sagovornika “EuroBlica”, koji je želio ostati anoniman, a bavi se ovom djelatnošću, potvrdio je da se uz kvalitetnu gradnju po zakonskim propustima, po kvadratu stambenog prostora realno zarađuje od 400 do 700 KM zavisno od zone gradnje.\nSa ovim tvrdnjama se slaže i ekonomski analitičar Zoran Pavlović, koji kaže da ako sve ide po zakonu kvadrat stana investitore ne može koštati manje od 1.000 KM jer su tu mnogi dodatni troškovi.\n– Problem je što često lokacije zahtjevaju da se rade pristupne komunikacije, da se naprave priključci za struju vodu i slično. Sve se plaća, čak i odvoženje šuta na deponiju. Treba uzeti u obzir i stepen iskorištenosti zgrade, koje je maksimalno 80 odsto, što znači da se i tu gubi novac. Takođe, svaka zgrada mora da ima garaža koliko i stanova, a to nemate kome prodati a sve to košta više nego stan. Ako sve ide po pravilima, matematika je takva da zarada od prodaje stanova ne može biti veće od 10 do 20 odsto – kaže Pavlović.\nNažalost, u praksi često stvari funkcionišu na potpuno različiti način, što su se brojni kupci stanova u Banjaluci mogli uvjeriti na svome iskustvu, dokazujući pravdu godinama kasnije tužbama.\nKoriste se jeftini, najčešće kineski građevinski materijali, štedi se na cementu, željezu, stolariji, sanitariji, elektroinstalacijama i slično, velik deo radnika radi na crno, dok su cene zemljišta i dažbine posebna priča.\nProsječna cijena zemljišta u Gradu na Vrbasu se kreće od 30 KM za metar zemljišta u predgrađima, pa do 500 KM ili više u širem centru.\nIpak, veliki dio investitora dolazi vrlo povoljno do zemljišta zahvaljući ulaganju tuđeg novca, pre svega novca kupaca, koji unaprijed uplate dio novca za stanove ili kredita, koji često završe kao nenaplativi u bankama koje su propale.\nPosebna priča su političko partijske namještaljke pri kupovini zemljišta ili zaobilaženje zakona kroz dobre veze sa sudstvom i komunalnim službama, što je dovelo do brojnih sporova na relaciji Gradska uprava-investitori poput poznatih afera oko zemljišta Poljoprivredne škole, Medicinske elektronike i sličnih neimarskih poduhvata.\nUkratko, uz časne izuzetke, velik dio investitora ove stavke u troškovima gradnje stambenog kvadrata smanjuje za nekoliko puta.\nU tom slučaju cijena gradnje od gore pomenutog prosjeka koji se kreće u rasponu 1.200 do 1.500 KM pada i do polovine tog iznosa.\nU poređenju sa navedenim prosječnim cenama kvadrata novogradnje, jasno je da razlika između proizvodne i prodajne cijene dostiže dvostruku a često trostruku ili četvorostruku vrijednost.\nVećina investitora pravda, ovo deranje kože na račun kupaca odnosom ponude i potraženje, jer tvrde da velika potražnja određuje velika cenu, ali sa druge strane podatak da je prošle godine oko 2.000 novoizgrađenih stanova u Banjaluci ostalo bez kupca ne ide u prilog ove tvrdnje.\nKao ni činjenica da postoje stambene zgrade u kojima kupci deset godina nakon kupovine stana, još uvek čekaju komunalne ili upotrebne dozvole, iako su svoj dio ugovora ispunili do poslednje marke.\nŠta radnik zna šta je sprat više\nKoliko investitori znaju biti “iznenađeni” neočekivanim troškovima gradnje govori anegdota, koju je doživio jedan banjalučki komunalni inspektor.\nPomenuti službenik je prilikom kontrole jednog objekta golim okom utvrdio da je umesto 4 sprata pomenuti građevinac ozidao 2 sprata više.\nNa pitanje kako se to desilo, “šokirani” preduzimač je odgovorio: “A u tri lijepe materine, pa ja vidim da mi materijal nestaje korakom, a nije mi jasno gdje”!


Mihajlović: Odluka o koncesiji "Nikole Tesle" očekuje se u drugoj polovini godine - Tango Six\nProduženje roka želelo svih 25 kompanija / Foto: Screenshot\nMihajlović: Odluka o koncesiji „Nikole Tesle“ očekuje se u drugoj polovini godine\nKonačne ponude potencijalnih koncesionara i odluka države o tome da li će Aerodrom Nikola Tesla ući u proces koncesije očekuju su u drugoj polovini godine ili eventualno trećem kvartalu, izjavila je ministarka građevinarstva, saobraćaja i infrastrukture, Zorana Mihajlović, gostujući u jutarnjem programu televizije „Pink“.\nOna je podsetila da postupak za prijavu zainteresovanih kompanija još uvek traje, odnosno da je rok produžen za dve nedelje.\n– Svi, ali zaista svi koji su se javili u prvom, pretkvalifikacionom, postupku su izrazili želju da pripreme još kvalitetniju dokumentaciju i mi smo kao država to produžili još desetak dana. – objasnila je Mihajlović i dodala:\n– Naš cilj je da dobijemo na koncesiji onog partnera koji će biti spreman da ulaže upravo po strategiji i planu koji daje država i koji će nam pomoći da ga podignemo najmanje na nivo regionalnog aerodroma. –\nPrema podacima od 15. marta, 25 kompanija priprema neobavezujuću ponudu za koncesiju „Nikole Tesle“, a rok za podnošenje produžen je dva puta – 13. i 18. aprila.\n– Čekamo da se završe ove dve nedelje roka. Zatim ćemo dobiti, pretpostavljam, kvalitetnije i bolje predloge i onda polako krećemo u tu drugu fazu kvalifikacije gde se gledaju ekonomski, finansijski i svi drugi pokazatelji. Naše očekivanje je da u drugoj polovini godine ili eventualno trećem kvartalu znamo kao država šta stoji ispred nas, da li se odlučujemo i da li su te ponude takve da država može da se odluči da krene u proces koncesije. –\nNa opasku da građevinski radovi na Aerodromu izgledaju kao „šminkanje mlade pred udaju“, Mihajlović je navela „da nije baš tako“:\n– Kad kažete šminkanje mlade pred udaju, smao da ne bude zabune. Često se čuje da koncesija znači privatizaciju. Koncesija na Aerodromu Nikola Tesla nije privatizacija. Naša želja je da se Aerodrom dalje razvija. Svi podaci govore da ima ogroman potencijal i da za deset, dvadeset godina možemo da očekujemo 10 i 15 miliona putnika. Zato moramo da obezbedimo da se investira u jedan takav aerodrom. Zato se i razmišlja o koncesiji. –\nAlen Šćuric Purger na: [KOLUMNA ALENA ŠĆURICA] Radi li Adria pametno ili ne?\nDa, Bombardier želi prodati i Dash i CRJ. CRJ pregovaraju sa Kinezima. Viking bi imao smisla, ako su uzeli DHC-6 i Canadair CL-215 i CL-415, onda svakog smisla ima da uzmu Q400.\nVukovarac: Moraću latinicom da pišem. Vidim da ste i vi primetili da Vulin uglavnom priča gluposti raduje me to.Modernizacija je za svih 10 aviona ne samo za doniranih 6,Što se tiče prvi modifikacije to je modifikacija 6 doniranih kao što su 4 modifikovani pre oko 10 godina na SD,Kasnije treba da se odradi modernizacija koja…


14-07-2018 14:30 Izdvojeno Srbija Politika\nŠiptari sa juga centralne Srbije nisu tema razgovora u Briselu i njihovo usvajanje "Političke deklaracije" kojom traže da budu uključeni u dijalog Beograda i Prištine više je političke prirode zbog predstojećeg izbora za nacionalni Savet Šiptara, izjavio je predsednik Koordinacinog tela Vlade Srbije za opštine Preševo, Bujanovac i Medveđa Zoran Stanković.\nSkupština šiptarskih odbornika, tri opštine juga centralne Srbije, usvojila je ranije danas "Političku deklaraciju", kojom traži od privremenih kosovskih institucija i vlasti u Beogradu da u dijalog o normalizaciji odnosa bude uključen i, kako kažu, politički status Šiptara iz Bujanovca, Preševa i Medveđe, teritorije koju oni nazivaju "Preševska dolina".\nStanković kaže da ta deklaracija predstavlja nastavak njihovog donošenja deklaracija i podsetio da je prva doneta 2006. godine, pa 2013. i sada 2018. godine.\n"U toj deklaraciji ima stvari koje ćemo analizirati, ali ima mnogo neprihvatljivih stvari koje se zasnivaju na opštoj proceni koje ne sadrže istinu", naveo je Stanković.\nKako je rekao Stanković, ta deklaracija možda koristi nekome u predizbornim aktivnostima pošto je izbor za Nacionalni savet Šiptara 4. novembra i s obzirom na neke druge političke poene.\nOVDE pogledajte šta su sve tražili Šiptari sa juga centralne Srbije.\nStanković: Istorija Srbije iz prvog lica


3. Varaličarski kup\nProtestni skup ribolovaca\n"Naš glas - za jezero spas", Bačka Topola, 27. oktobar 2013.\nViše od stotinu ribolovaca iz Bačke Topole, Subotice, Malog Iđoša, Kanjiže i okolnih mesta protestovalo je krajem oktobra 2013.g. na obali akumulacionog jezera kod Bačke Topole zbog nerešenog statusa ovog jezera.\nProblem akumulacionog jezera kod Bačke Topole (ili jezera „Zobnatica“, kako se još naziva) je ‘javna tajna’ u opštini Bačka Topola (i šire, u Vojvodini). Iako se razni pojedinci i organizacije godinama bore da se pitanje pravnog statusa ovog jezera reši na zakonit način, svedoci smo da se i posle 15-tak godina još uvek na jezeru dešavaju nezakonite aktivnosti. Za to vreme nijedna od državnih institucija (koje su po slovu zakona nadležne) ne reaguje na prijave!?\nIz prepiske sa Ministarstvom prirodnih resursa, rudarstva i prostornog planiranja i Pokrajinskim Sekretarijatom za urbanizam, graditeljstvo i zaštitu životne sredine, koji su nadležni u ovom slučaju (shodno Zakonu o zaštiti i održivom korišćenju ribljeg fonda ("Službeni glasnik RS", br. 36/2009), Rešenju o određivanju ribarskih područja ("Službeni glasnik RS", br. 115/2007, 49/2010 i 60/2012) i Zakonu o utvrđivanju nadležnosti Autonomne pokrajine Vojvodine ("Službeni glasnik RS", br. 99/2009)), ispada da pravni status ovog jezera nije rešen na legalan način, odnosno, da ne postoji bilo kakav ugovor ili drugi pravni akt koji, u skladu sa važećim propisima, daje bilo kome pravo da upravlja ovim jezerom!?\nMeđutim, svih ovih godina, građani i ribolovci iz Bačke Topole i okoline su svedoci da se na jezeru ponavlja:\na) nezakonit i nekontrolisan izlov ribe (mrežama i drugim nedozvoljenim sredstvima, izlov riba ispod minimalne mere,...);\nb) nelegalna prodaja ribe (na samoj obali jezera, bez sanitarnog nadzora, bez fiskalnog računa,...);\nc) nezakonito prodavanje nekakvih 'doplatnih' ribolovnih dozvola i uznemiravanje ribolovaca od strane nelegalnih i samoproglašenih ‘ribočuvara’, koji nose improvizovane legitimacije.\nUprkos tome što su u više navrata obaveštavani i pismenim putem, i znaju šta se na ovom jezeru godinama radi (i od strane koga), pomenuti državni i pokrajinski organi nisu išta preduzeli po tom pitanju! Štaviše, svaki od njih se proglašava nenadležnim, prebacujući nadležnost na drugi organ (Ministarstvo prirodnih resursa, rudarstva i prostornog planiranja na Pokrajinski sekretarijat za urbanizam, graditeljstvo i zaštitu životne sredine, a Pokrajinski sekretarijat na Ministarstvo poljoprivrede, šumarstva i vodoprivrede), koristeći se pravno neutemeljenim 'argumentima'!? Sve je ovo veoma jasno vidljivo iz zvanične prepiske sa pomenutim organima, koja je u posedu Udruženja.\nOgorčeni dugogodišnjim nečinjenjem institucija razorenih korupcijom, kojima bi to morala biti dužnosti, i iscrpivši sve druge mogućnosti institucionalne borbe, članovi Udruženja i mnogobrojni građani koji ih podržavaju se se odlučili za ovaj protestni skup.\nBrojni mediji izveštavali su sa skupa, evo nekoliko tekstova i priloga ovim povodom:\nRTV (video prilog 1.)\nRTV (video prilog 2.)\nGrađani zahtevaju rešavanje statusa jezera u Bačkoj Topoli\nPeticiju potpisalo 1.150 građana\nGrađani Bačke Topole i okolnih mesta su u velikom broju podržali zahtev ribolovaca i ljubitelja prirode:\n"DA OD NADLEŽNIH ORGANA I INSTITUCIJA ZAHTEVAJU DEFINISANJE PRAVNOG STATUSA AKUMULACIONOG JEZERA „ZOBNATICA” U CILJU ZAKONITOG I ODGOVORNOG UPRAVLJANJA OVIM JEZEROM. TIME BI SE KONAČNO UKINULO BESPRAVNO I NEKONTROLISANO IZLOVLJAVANJE RIBE KOJE SE GODINAMA UNAZAD VRŠI NA OVOM JEZERU I STVORILI PREDUSLOVI ZA NJEGOV BIOLOŠKI OPORAVAK. SMATRAMO DA JE AKUMULACIONO JEZERO „ZOBNATICA” JEDINSTVEN I VREDAN EKO-SISTEM KOJI ZASLUŽUJE DA SE SA NJIM POSTUPA NA LEGALAN I EKOLOŠKI PRIHVATLJIV NAČIN, ŠTO JE U INTERESU SVIH GRAĐANA, LOKALNE SAMOUPRAVE I OČUVANJA PRIRODNE SREDINE".\nZa svega nekoliko sedmica članovi EUR Jezero uspeli su da prikupe 1.150 potpisa i time jasno potvrde kakvo je raspoloženje građana o ovom problemu.\nMeđutim, iako su potpisi dostavljeni lokalnoj samoupravi još 6. oktobra 2013. g., uz zahtev da se ista uključi u rešavanje ovog problema, konkretnog odgovora i angažovanja od strane opštinskih zvaničnika nije bilo.\nIzrađena studija o zaštiti Bačkotopolskog jezera\nPokrajinski Zavod za zaštitu prirode izradio je studiju zaštite Bačkotopolskog jezera i okoline.\nStudija ima naziv "Park prirode Bećarska dolina". Takav naziv nije u skladu sa predlogom našeg Udruženja i predlogom lokalne samouprave i o mogućnostima promene naziva će tokom javne rasprave sigurno biti reči.\nZvanični primerak nalazi se u prostorijama opštine Bačka Topola i biće dat na uvid svim zainteresovanim građanima.\nSvi članovi našeg Udruženja mogu da nam dostave svoje predloge, sugestije i primedbe na sadržaj studije (pisanim putem ili na naš email), nakon čega će biti formirana zvanična lista predloga našeg Udruženja za javnu raspravu o ovom dokumentu.\nJavna rasprava je najavljena za početak avgusta meseca (nezvanični termin je 7. avgust 2015.), o čemu će javnost biti obaveštena putem sredstava javnog informisanja.\nUdruženje osnovalo ogranke u Subotici i Malom Iđošu\nZvanično osnovani ogranci u Subotici i Malom Iđošu\nRešenjima APR-a, Ekološko Udruženje Ribolovaca "Jezero" od sada zvanično ima registrovane ogranke u opštinama Subotica i Mali Iđoš! Sada ribolovci, ljubitelji prirode i drugi zainteresovani iz ovih opština mogu zvanično biti članovi našeg Udruženja i punopravno učestvovati u njegovom radu, a ribolovci mogu i da kupuju državne ('objedinjene') ribolovačke dozvole preko našeg Udruženja.\nSve dodatne informacije zainteresovani mogu dobiti na telefon Udruženja.\nGodišnja Skupština EUR Jezero\nBačka Topola, 9. mart 2014.\nU nedelju, 09.03.2014. u Bačkoj Topoli je održana godišnja Skupština Ekološkog Udruženja Ribolovaca "Jezero". Skupštini je prisustvovalo više od stotinu građana, ribolovaca i ljubitelja prirode iz bačkotopolske, subotičke i maloiđoške opštine.\nNakon podnošenja izveštaja o radu za 2013. godinu, rukovodstvo je uputilo poziv ribolovcima iz Malog Iđoša i Subotice, gde se osnivaju ogranci Udruženja, da se mogu učlaniti i tako se uključiti u rad Udruženja, a takođe i kupiti godišnje ribolovačke dozvole.\nOčekivano, najveći deo zasedanja posvećen je temi koja najviše zanima članove, ali i javnost: rešavanje statusa Bačkotopolskog jezera, što je problem koji duže od dve decenije izaziva opravdani revolt ribolovaca i ljubitelja prirode. Konstatovano je da je prošle jeseni, organizovanom akcijom ribolovaca, prvi put zaustavljen, dugogodišnji i, po svemu sudeći, nelegalan izlov ribe iz ovog jezera. Mediji su intenzivno izveštavali o ovom problemu i skrenuta je pažnja javnosti, ali i pojedinih institucija. Građani Bačke Topole u velikom broju su podržali zahtev za zakonitim definisanjem statusa Bačkotopolskog jezera, a peticiju za to je potpisalo, u roku od samo nekoliko dana, oko 1.150 građana.\nGrađani Bačke Topole su posebno ogorčeni nezainteresovanošću lokalne samouprave da se bavi ovim pitanjem. Ni nakon više puta upućenih zvaničnih poziva od strane Udruženja, osim deklarativnog „Zaključka“ Skupštine opštine, nikakav konkretan korak zvaničnici lokalne samouprave nisu preduzeli.\nPripremljen nacrt Zakona o zaštiti i održivom korišcenju ribljeg fonda\nUskoro u Skupštini na usvajanju\nI pored mnogobrojnih primedbi koje su ribolovci (a i korisnici ribolovnih voda) imali na Nacrt ovog zakona, on je, bez većih izmena spreman za usvajanje.\nRaspisivanje vanrednih parlamentarnih izbora u Srbiji u martu 2014. g. je odložilo skupštinsku raspravu i glasanje o ovom zakonu, ali se očekuje da će se o njemu raspravljati i glasati tokom ove godine.\nNaše Udruženje je u saradnji sa kolegama iz USR "Bratstvo - Testvériség" iz Kanjiže pripremilo i dostavilo predlog izmena i dopuna i dostavilo ga Republičkom poslaniku, gospodinu Balintu Pasztoru. Nadamo se da će on izneti bar neke od naših predloga, a ako bar jedan od njih bude i usvojen, biće to uspeh i korisna promena za sve ribolovce u Srbiji.\nOvde možete preuzeti Nacrt zakona:\nNacrt Zakona o zaštiti i održivom korišcenju ribljeg fonda


"Odavno smo najavili sastanak posle onog koji smo održali na prvom okupljanju. Objektivno, nije bilo vremena ranije zbog obaveza ekipa na fajnal-siksu, kao i priprema u Americi. Rekli smo šta očekujemo u narednom periodu, verujemo u ekipu", rekao je Krivokapić.\nOn je dodao da savez čini maksimalne napore da koliko - toliko popravi finansijsku situaciju.\n"Nepogode koje su pogodile Srbiju dodatno su otežale situaciju u svakom pogledu i igrači i treneri su toga svesni. Apsolutno sam zadovoljan sastankom, stavovima igrača i verujem da u dobroj atmosferi nastavljamo dalje", zaključio je Krivokapić.\nPored Krivokapića, sastanku sa igračima prisustvovali su generalni sekretar VSS Nemanja Marijan i izvršni direktor Zoran Avramović.\nVaterpolisti Srbije pripremaju se za učešće na završnom turniru Svetske lige od 15. do 21. juna u Dubaiju, gde brane titulu.\nI svadba u sklopu priprema za Zagreb\nTropske vrućine koje su prethodnih dana vladale u srpskoj prestonici teško podnosi i vaterpolo reprezentativac Srbije Filip Filipović, zbog čega naglašava da bi uvek radije bio u bazenu nego što bi se kuvao na beogradskom asfaltu.


Dnevni horoskop za 16. januar 2019. | Astrologija.de\nVi ste ovde: Home / Dnevni horoskop / Dnevni horoskop za 16. januar 2019.\nDanašnji dan proteći će bez uticaja aspekata, jednako mirno kao i jučerašnji dan. Ako ste jučerašnji dan proveli u papirologiji i finansijama, današnji dan fokusirajte na sređivanje životnog prostora. Razmišljate li već duže vreme o nečemu novom, nekom komadu nameštaja koji bi osvežio vaš dom, možda je povoljan trenutak da ponovo razmislite o tome, pa i realizujete ako ste u mogućnosti. Hladni dani nas prikuju za kuću, te bilo bi lepo ako bismo mesto gde provodimo najviše vremena ovih dana preuredili i osvežili nečim novim. Ako ništa drugo, lepo je videti i sveže cveće na stolu svakoga dana…


U Neumu otvorena NetWork 9 konferencija – Urban Magazin\nU Neumu otvorena NetWork 9 konferencija\nU novoj Kongresnoj sali Grand Hotela Neum pod sloganom Connecting the Dots svečano je otvorena deveta NetWork konferencija na kojoj će i ove godine biti riječi o posljednjim tehnološkim i industrijskim trendovima.\nOmar Krivošija, direktor Microsoft BiH, na otvaranju je istakao kako je na NetWork konferenciji kontinuirano rastao broj predavanja i učesnika u posljednjih devet godina, sa 300 učesnica i učesnika na prvoj, pa do nevjerovatnih 1100 učesnica i učesnika ove godine. Rekao je kako vjeruje da će učesnice i učesnici biti posebno zadovoljni programskim sadržajem konferencije, koji čini šest tematskih cjelina, sa više od 80 predavanja, a tokom uvodnog predavanja dotakao se i 4. industrijske revolucije te utjecaja digitalizacije na poslovanje. Prisutnima se obratio i Enis Šahinović iz Microsofta, direktor sadržaja NetWork konferencije, a govorio je o jednoj od centralnih tema ovogodišnje konferencije, primjeni vještačke inteligencije u radnom okruženju.\nKonferenciju je podržao i ambasador Sjedinjenih Američkih Država, Eric Nelson, koji se obratio putem video poruke pritom naglasivši potencijal IT industrije u Bosni i Hercegovini te neophodnost daljih ulaganja u digitalnu transformaciju javne uprave i harmonizaciju zakonskih propisa.\nU fokusu prvog dana konferencije je bio poslovi dio, Business Day, na kojem su IT kompanije – partneri konferencije, predstavili primjere uspješno provedenih procesa digitalne transformacije implementiranih u nekoliko bh. kompanija tokom protekle godine. Jedan od istaknutih govornika, Srđan Rajčević, ministar za naučno-tehnološki razvoj, visoko obrazovanje i informaciono društvo u Vladi Republike Srpske, govorio je o saradnji Vlade sa Microsoftom u procesu digitalne transformacije javne uprave i poboljšanja sigurnosti IT infrastrakture.\nSvakako su bile zanimljive i radionice namijenjene programerkama, programerima i IT administratoricama i administratorima, koje su pripremili predavači ovogodišnje konferencije Omar Kudović, Tomislav Lulić i Ivan Čuljak, a tokom otvaranja konferencije prepoznati su i predavači koji su predavali na svim do sada održanim NetWork konferencijama: Adis Jugo, Damir Dizdarević, Dragan Panjkov, Enis Šahinović, Jasmin Azemović i Mirad Maglić.\nNaredna dva dana više od 80 vrhunskih predavačica i predavača će govoriti o aktuelnim poslovno-tehnološkim rješenjima koja prate globalne IT trendove kao što su vještačka inteligencija, IoT, digitalna transformacija, moderno radno okruženje, modernizacija poslovnih aplikacija, cloud infrastruktura, upotreba open source softvera, poboljšanje sigurnosti infrastrukture i radnog okruženja, napredna analitika i poslovna inteligencija, DevOps, multi-platformski razvoj itd.\nSve informacije o NetWork 9 konferenciji dostupne su na zvaničnoj web stranici konferencije.


Nakon još jednog uspešnog učestvovanja na tenderu, AVL Projekt je isporučio video opremu za potrebe opremanja učioničkog prostora u Vojnoj akademiji Beograd.\nKlijent: Vojna akademija Beograd\nZa Dekanat Vojne akademije isporučeni su profesionalni monitori i laser projektori. Dekanat je organizaciona celina Vojne akademije odgovorna za organizaciju, realizaciju i kontrolu nastavnog procesa na svim nivoima školovanja i usavršavanja, razvoj studijskih programa i planiranje kao i realizaciju i praćenje naučno-istraživačke delatnosti. U sastavu Dekanata nalazi se 15 katedri, 3 laboratorije i 3 centra.\nIsporučeni projektori i monitori\nPozovite nas za više detalja i/ili prezentaciju proizvoda.


FRANCUSKI IMPERIJALISTI DALJE RUKE OD MALIJA\nSavez komunističke omladine Jugoslavije (SKOJ) najoštrije osuđuje agresiju koju francuska vojna avijacija vrši na afričku državu Mali.\nVojna intervencija koja se odvija u toj zemlji je deo imeprijalističke politike koju Francuska zajedno sa drugim zapadnim silama i NATO sprovodi u tom regionu. Nakon krvavog rata koji su imperijalisti izazvali u Libiji, intervencija u Maliju predstavlja njihovu težnju da šire svoj politički, vojni i ekonomski uticaj kako u tom regionu tako i na teritoriji čitavog afričkog kontinenta.\nTvrdnje francuskih imperijalista da bombardovanje predstavlja čin podrške vladi Malija u borbi protiv islamskih fundamentalista bliskih Al Kaidi predstavlja samo lažljivi izgovor iza koga stoje tendencije Pariza da kontroliše prirodne resurse te zemlje. Agresija koju sprovode francuski imperijalisti nije ništa drugo do najgrublje mešanje u unutrašnje poslove jedne suverene države. Licemerno je da zapadni imperijalisti, među njima i francuski, koji su svojevremeno podržavali Al Kaidu dok se ona borila protiv socijalističkih vlasti u Avganistanu, sada tvrde da „spašavaju“ stanovnike Malija od iste. Zbog čega se zapadni imperijalisti „bore protiv islamskog fundamentalizma“u Maliju a istovremeno podržavaju fundamentalističku despotiju poput Saudijske Arabije? To samo pokazuje dvostruke aršine zapadnog imperijalizma isto kao i podrška koju pruža državnom terorizmu savezničkih vlada Izraela i Turske prema palestinskim i kurdskim boracima za slobodu.\nStoga SKOJ zahteva momentalnu obustavu dejstava francuske vojne avijacije i prestanak mešanja te imperijalističke države u unutrašnje stvari Malija. O sudbini Malija pravo da odlučuje ima samo narod te zemlje a nikako Pariz ili bilo koji drugi imperijalistički centar.\nBeograd, 18. januar 2012.god.


Šta preporučuje Milorada Vučelića za dve najviše funkcije u Partizanu?\nIzbor Milorada Vučelića za predsednika Fudbalskog kluba "Partizan" potvrđuje da se u Srbiji nastavlja čvrst zagrljaj sporta, politike i kriminala. Čovek koga pamti region iz ratnih 90-ih kao generalnog direktora ratnohuškačke Radio-televizije Srbije i kao i jednog od najbližih saradnika Slobodana Miloševića, danas je sportski funkcioner koji obavlja dve glavne funkcije u sportskom društvu koje, inače, potresaju skandali i finansijske nedaće. To je povratak u devedesete, kažu sagovornici Radija Slobodna Evropa.\nMeđu prvim izjavama koje je Vučelić dao u novoj funkciji bila je i da su fudbaleri sami odlučili da nose majice na sportskim utakmicama sa likom nedavno ubijenog osuđenog kriminalca i jednog od vođa navijača Aleksandra Stankovića, kao i da uprava kluba nema sa tim veze. Vučelić, koji je bio zajedno sa drugim članovima uprave i sportistima "Partizana" na sahrani čoveka koji je osuđen na pet godina robije zbog trgovine narkoticima, a kome je "Partizan" odao počast u čitulji, rekao je da Uprava ne zna personalne kartone svojih navijača, pa tako ni da li je Stanković bio osuđeni kriminalac.\n“To je smešno. Tako nešto ne može smisliti ni dete od pet godina. Ispraćaju Saleta ‘Mutavog’ na groblju su bili svi čelnici Sportskog društva `Partizan` kao i sportisti, što dokazuje da je sve organizovano na najvišem nivou. Verovatno se Vučelić nadao, a to se na kraju i ostvarilo, da će dobiti podršku navijača”, kaže dramaturg Filip David.\nIgrači FK Partizan sa likom ubijenog vođe navijača na majicama\nŠta preporučuje Milorada Vučelića koji je radio pre svega u medijima i bio gotovo uvek politički blizak vlastima, naročito u ratnim devedesetim, za dve najviše funkcije u "Partizanu"? Pored predsednika Fudbalskog kluba on je i na čelu Jugoslovenskog sportskog društva Partizan. Urednik sportske rubrike u listu "Danas" Zoran Pavić kaže da njega ne preporučuje ništa.\n”Očigledno je on rezultat kompromisa svih onih koji planiraju da nastave da ostvaruju svoje interese. To su, uslovno rečeno, ljudi bliski vlasti, raznorazni mešetari, menadžeri, takozvani marketinški stručnjaci koji u kontroli FK `Partizan` vide način da zarade novac i da sprovode neku vrstu političkog uticaja. Navijači, fudbalska publika se tretiraju kao bitan, koristan faktor u nekim izbornim vremenima”, komentariše Pavić spregu politike i sporta.\n“Vučelić je prilikom izbora za predsednika JSD `Partizan` rekao da ima menadžerska iskustva u velikim sistemima, kao što je Radio-televizija Srbija. Svi znamo kako ga je obavio”, kaže Filip David i podseća:\n”To je bio najgori period televizije, kada je ona potpuno urušena. I taj Vučelić bi, po svemu onome što je radio devedesetih godina, čak i komentarima koji su bili ratnohuškački, morao da odgovara pred nekim sudom javnosti ili časti, ako ne i krivično, ali on spada očigledno u one neuništive.”\nPo svemu onome što je radio devedesetih godina, Vučelić bi morao da odgovara pred sudom: Filip David\nMilorad Vučelić, ili kako ga opisuju “čovek za ova vremena” (Vreme, novembar 2015), bio je buntovni šezdesetosmaš, u osamdesetim je imao oreol partijskog disidenta da bi postao blizak nacionalno osvešćenim akademicima i kulturnjacima, a početkom devedesetih član Miloševićeve Socijalističke partije Srbije i odmah zauzeo visoko mesto u partijskoj hijerarhiji.\nOd 1991. do 1992. godine je bio generalni direktor RTV Novi Sad, a zatim do 1995. i generalni direktor RTS-a.\nNekoliko puta se razilazi i vraća SPS. Miloševića je posećivao u Hagu, a nakon ubistva premijera Srbije Zorana Đinđića hapšen je u akciji „Sablja“.\nPoznati „partizanovac“, esejist i književni kritičar Božo Koprivica kaže da je izbor Vučelića odluka doneta na najuticanijem političkom mestu u Srbiji danas.\n“U ovom opštem beznađu to je još jedna sramota. Suština je da premijer Srbije Aleksandar Vučić postavlja rukovodstvo Partizana“, tvrdi Koprivica. On podseća da je u trenutku kada se raspala Jugoslavija počelo i urušavanje sportskog društva "Partizan" koji je ostao značajan za neke časne ljude i kao deo partizanske, antifašističke tradicije.\nMilorad Vučelić, novoizabrani predsednik Fudbalskog kluba Partizan je uspešno plovio u smutnim vremenima. Presvlačio je razna odela. Najzad je obukao crno belo, prugasto, dres "Partizana". Nije poznato da se ikada bavio sportom, a dugogodišnji navijači ovog kluba ne sećaju se da su ga viđali na stadionima mimo funkcionerske lože.\nKada 'Partizan' odaje poštu osuđenom kriminalcu


Ruski ambasador pri EU Vladimir Čizov: izbori u Makedoniji rešenje krize – Balkanekspresrb.rs\nRuski ambasador pri EU Vladimir Čizov: izbori u Makedoniji rešenje krize\n05/05/2017 Off By\n„Šta bi Rusija mogla da ponudi? Naravno, uvek postoji alternativa evroatlanskoj integraciji, kao što neke zemlje razmišljaju, druge biraju suprotno. Ali naravno, neću reći da je evroatlantski put jedini dostupan zemljama Balkana ili bilo kojim drugim“, rekao je on\nRUSKI ambasador pri Evropskoj uniji (EU) Vladimir Čižov izjavio je da bi njegova zemlja mogla da ponudi alternativu Makedoniji, Zapadnom Balkanu i bilo kojoj drugoj zemlji, jer «uvek postoji alternativa evroatlanskim integracijama».\nNa pitanje kakav je uticaj Rusije u Makedoniji, u odnosu na uticaj Zapada, koji uključuje finansiranje iz EU, Čižov je kazao da se evroatlanska strategija Makedonije suočava sa određenim poteškoćama, nevezanim za aktuelnu krizu.\n„Šta bi Rusija mogla da ponudi? Naravno, uvek postoji alternativa evroatlanskoj integraciji, kao što neke zemlje razmišljaju, druge biraju suprotno. Ali naravno, neću reći da je evroatlantski put jedini dostupan zemljama Balkana ili bilo kojim drugim“, rekao je on.\nKako prenosi briselski portal Euraktiv, Čižov je naglasio da se Moskva, „za razliku od Sjedinjenih Američkih Država i EU, ne meša u političku krizu u Makedoniji“.\n„Verujemo da je krajnji cilj sačuvati Makedoniju kao jedinstvenu zemlju, sačuvati njen ustav i omogućiti političkim snagama da se dogovore o tome kako nastaviti dalje“, rekao je Čižov.\nOn je ponovio da lično smatra da bi verovatno trebalo da se održi novi krug izbora u Makedoniji. (Mina)♦\nTagsmakedonija Vladimir Čižov\nNenad Čanak: Zatvoriti Srpsko – ruski centar u Nišu


MANS traži da se računi za januar umanje za iznos uvezene struje\nMreža za afirmaciju nevladinog sektora prikupila je preko 20 hiljada potpisa građana koji od Vlade traže da prilikom plaćanja struje imaju isti tretman kao Kombinat aluminijuma, što je, kako su saopštili, najveća podrška nekoj građanskoj inicijativi do sada.\nMANS inicijativom od Vlade traži da građani, kao i mala privreda, plaćaju domaću, a ne uvoznu struju, da imaju prioritet u snabdijevanju i da ih niko ne zastrašuje restrikcijama. TaNVO traži i da se računi za januar umanje za iznos uvezene struje. Dejan Milovac, koordinator MANS-a:\n‘’Najprije će se zahtijevati od Vlade Crne Gore da građane tretira kao i Kombinat aluminijuma, što znači- što je sadržano u zahtjevu koji smo uputili-da se kompletna potrošnja koju ostvaruje građanstvo, namiruje iz domaćih izvora, a ne da se za potrebe građana uvozi struja i da se kompletan teret uvoza struje prebaci na KAP’’.\nIako su građani, revoltirani astronomskim računima za struju, dali masovnu podršku inicijativi MANS-a, predstavnici Ministarstva za ekonomski razvoj i Elektroprivrede saopštili su im da je njihova računica pogrešna.\nSrđan Kovačević, direktor Elektroprivrede Crne Gore, kaže:\n‘’Ako bismo ispunili ovaj zahtjev, domaćinstva ne bi bila u povoljnijem, nego u značajno lošijem položaju’’\nBranimir Gvozdenović, ministar za ekonomski razvoj:\n‘’Ukoliko se predlog NVO MANS tretira kao stvarni i dobronamjerni napor inicijatora da pomogne građanima, onda se to ne smije raditi sa ovim nivoom nepoznavanja materije, zbog koga bi eventualno prihvatanje ugovora dovelo građiane u neuporedivo lošiji položaj od sadašnjeg’’.\nPoruka koju su uputili nadležni je da su, zapravo, privilegovani građani, a ne, kako tvrdi MANS Kombinat aluminijuma, jer plaćaju struju jeftinije od troškova koje EPCG ima da im je dovede, dok KAP to plaća skuplje. Troškovi distribucije za KAP ne postoje, dok su za građane veliki troškovi prenosa i snabdijevanja.\nU podtekstu čitavog problema, osim činjenice da građani nisu navikli da plaćaju struju po tržišnim cijenama, jeste ugovor koji Kombinatu aluminijuma, kao velikom potrošaču, omogućava struju pod privilegovanim uslovima. MANS je upitao Vladu zašto joj je Oleg Deripaska, vlasnik KAP-a, zvanično najbogatiji Rus, važniji od građana Crne Gore?\nBranimir Gvozdenović, ministar za ekonomski razvoj, objašnjava:\n‘’Zakon o energetici i drugi Zakoni u Crnoj Gori ne razlikuju subjekte u stranom od onih u domaćem vlasništvu-poznaju samo crnogorske potrošače, kakvi su i crnogorska domaćinstva i KAP. To se možda može promijeniti u korist domaćih korisnika, ali, kakvu tada šaljemo poruku u odnosu na onu da smo investiciono atraktivna destinacija i da u Crnu Goru treba ulagati’’?\nNa problem sa strujom nadovezao se onaj o višemjesečnoj prodaji Termoelektrane u Pljevljima. Vlada je, uprkos brojnim ponudama, za prvorangiranog na tenderu odabrala EN plus grupu, koja je, gle čuda, vlasnik KAP-a. Sada on njih traže da pljevaljsku struju koriste za svoj Kombinat i tako rasterete Elektroprivredu. To bi značilo i raskid ugovora KAP i Elektroprivrede i sprječavanje apsurdne situacije po kojoj bi Elektroprivreda kupovala struju iz Pljevalja od EN plus grupe, a onda je, opet prodavala toj istoj firmi za Kombinat aluminijuma- i to pod povlašćenim uslovima! Branimir Gvozdenović, ministar za ekonomski razvoj:\n‘’Siguran sam i znam da su svi poslovi, koji su sada predmet naše pažnje, a posebno Ugovor o privatizaciji KAP-a i dio koji se odnosi na električnu energiju, jako dobro urađeni, podržani od Vlade i uvijek ću ih argumentovano promovisati’.\nMisteriju o štetnom ugovoru sa KAP-om riješiće najavljeno objelodanjivanje ugovora.


Toyota ulaže 80 miliona Eura u istraživanje i razvoj za područje Evrope - Automagazin\nOva odluka još jednom dokazuje Toyotin dugoročni zavet da razvoj vozila dalje lokalizuje, a rešenja mobilnosti prilagodi svojoj bazi kupaca u Evropi. Ukupna investicija Toyote u evropsko istraživanje i razvoj sada već iznosi preko 200 miliona evra. G. Kazuhiko Miyadera, viši potpredsednik odeljenja za istraživanje i razvoj TME rekao je da ova objava simbolizuje veliki glas poverenja u dugoročnom razvoju evropskog istraživanja i razvoja, a i prema visokostručnom i sposobnom kadru ovog centra. “Mogućnosti našeg novog i proširenog istraživanja i razvoja obezbediće da tehnološki razvoj do detalja odgovara uslovima vožnje u Evropi, kao i standardu i ukusima”, dodao je. Novo proširenje znači da će znatno više dužnosti biti preuzeto u Zaventemu što se tiče razvoja novih Toyota modela. To će pomoći jačanju veza sa dobavljačima u Evropi i obezbediti nesmetanu integraciju evropske tehnologije u nove modele na početku procesa razvoja.\nNovi test na tri staze biće 1,3 kilometara dug i uključuje različite podloge za vožnju i neravnine karakteristične za uslove na putu u Evropi. To će omogućiti da se prototip vozila testira, a propratne karakteristike vožnje, kao što su vibracije, buka od vetra i prikladnost pogonskog sklopa, mogu se proceniti u bezbednim, a opet realnim, uslovima. Toyota će preduzeti posebne mere kako bi obezbedila da nivo buke u neposrednoj okolini ostane na istom nivou neometan korišćenjem ove staze. U sklopu Toyotine predanosti da smanji uticaj na životnu okolinu na svim poljima svog poslovanja, ovo širenje biće pod strogim nadzorom u cilju sprovođenja dizajna i kriterijuma izgradnje koji poštuju životnu sredinu. Čak 80% materijala koji ostaje od razgradnje će se reciklirati i ponovo koristiti u krugu centra, značajno smanjujući zagušenja u saobraćaju. TME takođe ispituje korišćenje geotermalne energije i fotovoltaičnih solarnih ploča da bi se zavisnost centra od fosilnih goriva ograničila i efikasnost energije poboljšala.\nOvo proširenje Toyota Tehničkog centra značajno doprinosi Toyotinom već osetnom prisustvu u Belgiji, u kojoj je takođe Toyotina glavna kancelarija za Evropu. Ostali Toyotini centri u Evereu, Zaventemu, Diestu i Zeebruggeu danas predstavljaju ukupnu investiciju od 594 miliona evra i zapošljavaju preko 3.000 radnika – što Toyotu čini velikim igračem automobilske industrije u Belgiji. Osnovan 1987, Toyota Tehnički centar je glavna jedinica za istraživanje i razvoj TME, kao i kupovinu i aktivnosti projektovanja proizvodnje. Centar se bavi dizajnom karoserija i šasije, izborom i testiranjem materijala i sastavnih delova, procenom motora, kao i finim podešavanjem karakteristika vožnje svih Toyota modela u Evropi. U centru je trenutno zaposleno gotovo 800 ljudi.


Radni logori pod staklenim zvonom liberalizma - Impuls\nObjavljeno: Četvrtak, 19 Maj 2016 20:00\nSvedočenja o tome da se radnicama/ima u Juri onemogućava pauza za toalet, zbog čega moraju da nose pelene, da se disciplinuju metalnim palicama, žene seksualno napastvuju, plate smanjuju ako se ne dostigne norma, produžuju radni sati i zabranjuje sindikalno organizovanje, dotakla je čak i apatičnu srpsku javnost ‒ ali ne i prvog čoveka Vlade Srbije Aleksandra Vučića.\n„Imamo atraktivnu radnu snagu, a važno je da ohrabrimo investicije“, rekao je 4. maja srpski ministar privrede Željko Sertić na Sarajevo Bussiness Forumu.\nI zaista, eksponent krupnog kapitala i privredni eksponat Vučićeve vlade, gospodin Željko Sertić, potpuno je u pravu.\nRadnici u Srbiji ‒ atomizovani rogovi u tesnoj vreći periferijskog tržišta rada, fleksibilni kao automobilski kablovi u Zrenjaninskom Drekslmajeru, jeftini kao izborni glasovi, ucenjeni kao koalicioni partneri, i posvećeni firmi dok se posao ne završi – san su svakog ozbiljnog poslodavca koji drži do sebe, tj. do maksimizacije profita.\nSerija tekstova o zlostavljanju radnika u južnokorejskoj fabrici Jura u Leskovcu, koji ilustruju sistemsko maltretiranje zaposlenih, iznenadila je još samo ponekog člana tržičastvenog pokreta Libek ili renomiranog nezavisnog ekonomistu, čije autistične teorije zuje kao bezglave muve u vakuumiranoj tegli tržišnog fundamentalizma.\n„Žao mi je kampanje protiv Jure. Trebalo je tiho, u tišini da razgovaramo s vlasnicima Jure... Nemojte da terate investitore medijskim potenciranjem priče o Juri“, rekao je premijer Srbije, de Jurista, u svom klasičnom maniru trpanja leševa pod tepih – nekada etnički, a danas klasno diskriminisanih. U svojevrsnoj perverznoj inverziji saosećanja u kojoj žrtva postaje dželat, ova Vučićeva reakcija moralnog retarda razgolitila je suštinu vladine pompezne ekonomske politike, čiji se rast, i to prilično bedan, zasniva na sistematskom unižavanju radničkih prava.\nNaravno, Vučićeva proevropska diskursna promena profitno je orijentisana, sigurnost njegovog radnog mesta direktno je proporcionalna nesigurnosti radnih mesta stanovnika Srbije, te on svojom neoliberalnom politikom obezbeđuje sopstvenu poziciju, efikasno sprovodeći ulogu lokalnog agenta Smitha u globalnom kapitalističkom matriksu, poštujući sve tačke svog ugovora o radu.\nUostalom, potvrdu dobro obavljenog posla Vučić redovno dobija od niza high-profile evro-atlantskih zvaničnika.\nDejvid Petreus, predsednik KKR Global Instituta, bivši direktor CIA-e i, kako kažu na N1, „čovek koji ima bogato iskustvo u Pentagonu kao i doktorat u međunarodnim odnosima i ekonomiji“, nedavno je Vučiću čestitao pobedu na izborima naglasivši činjenicu da to što trijumf dolazi nakon „sprovedenih reformi“ predstavlja značajan dokaz da je Srbija na „dobrom putu“.\nDa, može se reći da je Petreus potpuno u pravu – „reformisana“ Srbija jeste na dobrom putu da cementira svoju poziciju „slobodne zone eksploatacije“ na kapitalističkoj periferiji u kojoj vlada suspenzija demokratije, anestezija radnih prava i erozija države u korporativnu agenciju za podmićivanje (uglavnom) stranih investitora i podvođenje radnika.\nDržava kao agencija za „izdavanje“ radne snage\nKao i u ostalim postsocijalističkim državama, restauracija kapitalizma u Srbiji dominantno je obeležena mitologijom o neefikasnosti javnog sektora i sveobuhvatnoj privatizaciji kao rešenju za sve probleme, dok se borba na nejednakom tržištu (zar drugačije postoji) tumačila kao individualistički koncept konačnog oslobođanja građana od pasivnog i kolektivističkog socijalizma.\nJedan od načina da brod evropske Srbije zaplovi valovitim globalnim tokovima kapitala, privlačeći slobodarski nastrojene investitore avanturističkog duha, bio je i sistem subvencija koje je uveo nekadašnji ministar finansija, i svojevrsni simbol srpske tranzicije ‒ Mlađan Dinkić.\nNa njegov predlog, vlast je 2006. godine odlučila da motiviše investitore da ulažu u Srbiju tako što im je za svako otvoreno radno mesto iz državne kase isplaćivala od 2.000 do 10.000 evra. Investitor je morao da ispuni određene uslove u vezi s visinom ulaganja i minimalnim brojem zaposlenih i da se prijavi na javni poziv.\nMeđutim o efektima ove politike javnost je prvi put obaveštena krajem 2013. godine, kada je tadašnji ministar privrede Saša Radulović objavio da je Agencija za strana ulaganja i promociju izvoza (SIEPA) iznela netačan podatak o broju otvorenih radnih mesta putem subvencija. Umesto 55.000, kako su tvrdili u SIEPI, pokazalo se da je otvoreno samo 16.097.\nUprkos tome, i mnogim drugim pokazateljima ekonomske štetnosti, Aleksandar Vučić je potvrdio politiku subvencionisanja donošenjem novog Zakona o ulaganju u oktobru 2015, po kome subvencije iznose od 3.000 do 7.000 evra, i time nepokolebljivo nastavio beskompromisnu (beskrupuloznu!) borbu za investitore u trci ka dnu sa ostalim oazama jeftine radne snage.\nUpravo je južnokorejska kompanija Jura do februara 2015. od države dobila ukupno 25 miliona evra subvencija, a ugovori koje je Srbija potpisala s tom kompanijom nisu dostupni javnosti.\nParalelno sa subvencijama, na teritoriji Srbije vlada četrnaest teritorija ciničnog naziva slobodne zone, u kojima je kompanijama omogućeno poslovanje bez plaćanja carine na uvoz repromaterijala i izvoz gotovih proizvoda, kao i bez plaćanja poreza na dodatu vrednost, dok im država u saradnji sa opštinama obezbeđuje potrebnu infrastrukturu, umanjuje građevinski porez i novčano subvencioniše radna mesta.\nPraktično gledano, to znači da država (tj. društvo preko poreskih obveznika) preuzima gotovo čitavo finansiranje famoznog „preduzetničkog rizikovanja“, dok investitor – bilo kako bilo – ubira profit. Ovakvu tržišnu utakmicu teško bi izgubio i upravnik nekog rasipničkog javnog preduzeća.\nInvesticiona klima i „ljudski resursi“\nS druge strane, famozna floskula o „poboljšanju investicione klime“ i dostizanju „evropskih standarda“ samo je šifra za tržišno upodobljavanje radne snage i degradaciju radničkih prava. Paradoksalno, što smo blizi Evropskoj uniji, a Vlada koja nas predstavlja uglednija ‒ to smo obespravljeniji.\nDržavne institucije koje treba da štite dostojanstvo rada – nadzorne inspekcije, inspektorat za rad, ministarstvo rada, sindikati – uglavnom su birokratske instance koje služe za pacifikaciju radničkog nezadovoljstva, dok se socijalni dijalog javlja kao čista simulacija i artefakt socijalističke muzeologije.\nVažeći Zakon o radu koji ide naruku poslodavcima, mnogi (levi) liberali kritikuju iz pozicije njegove neusklađenenosti sa evropskim standardima i poveljama. Oni, međutim, previđaju strukturnu poziciju Srbije kao kapitalističke periferije gde je takav zakon de facto poželjan. U kapitalističkom centru se radnička prava koliko-toliko poštuju, jer upravo periferija služi kao odlagalište slatkog zadovoljstva gde strani investitori mogu ono što ne mogu kod kuće, ponašajući se kao gomila engleskih turista na razuzdanom Zakintosu.\n„Mi smo ti jedan ID broj, samo broj u njihovom sistemu. Nemamo svoje porodice, ime i prezime, mi smo ID. Raditi deset sati pored njih gore je nego u ludnici“, u Fukoovom ključu objašnjava radnica Jure Žaklina Đorđević, intuitivno gurajući prst u oko akademskom elitizmu koji patološki strahuje od onih nepismenih, sa sela, što nose „dva zuba u glavi“, obilno lišeni razuma.\nS druge strane, menadžment Jure sa svojim radnim ugovorima raskrinkava tobožnju neutralnu prirodu pravne države i vladavine prava, otkrivajući klasnost skrivenu u njihovim temeljima.\n„Zaposleni je u obavezi da čuva poslovnu tajnu (u skladu sa Zakonom) za vreme i po prestanku radnog odnosa. Sve tehničke, organizacione i ekonomske informacije s kojima se zaposleni susreće tokom rada kod poslodavca smatraju se poslovnom tajnom. Poverljiva informacija je svaka informacija koja nije javna, ili informacija koja je od strane poslodavca određena kao poverljiva, ili koja u skladu sa okolnostima i njenom prirodom treba da se tretira kao poverljiva. Kršenje obaveze čuvanja poslovne tajne predstavlja ozbiljno kršenje radnih dužnosti i obaveza i može dovesti do otkaza Ugovora o radu“, navodi se u Jurinim ugovorima o radu u koje je Danas imao uvid.\nTakođe, mnoge sudske tužbe koje su (bivši) radnici Jure podneli protiv južnokorejske kompanije, sabotirali su srpski sudovi. „Svako treba da radi svoj deo posla, ne treba tu da se meša ni gradonačelnik ni država, a radnici imaju svoja prava i mogu da ih ostvare“, poručio je krajem aprila gradonačelnik Leskovca Goran Cvetanović. Mesec dana ranije, Cvetanović je potpisao ugovor sa Jurom o otuđenju građevinskog zemljišta u javnoj svojini neposrednom pogodbom bez plaćanja naknade, na kojem će strani investitor izgraditi fabriku za proizvodnju električnih kablova.\nOvim dokumentom grad Leskovac ustupa zemljište od 37.217 kvadratnih metara, čija je vrednost oko 114 miliona dinara. Ovim ugovorom Jura se obavezuje da u roku od šest meseci izgradi objekat i da za isti vremenski period zaposli od 700 do 1.000 novih radnika.\nMoć se pokazuje kao nadzakonska kategorija, a transparentnost kao poslednja slamka siromašnih i obespravljenih. Logika kapitala je širenje, priroda profita maksimizacija, dok je čovek samo instrumentalizovani resurs ‒ depersonalizovana mašina od krvi i mesa koja je tu da proizvodi.\nU situaciji s niskom potražnjom a visokom ponudom radne snage, gde investitori dobijaju na uvid „zdravstvene kartone potencijalnih zaposlenih“ ‒ građani Srbije nemaju previše izbora, stisnuti s jedne strane merama štednje, a sa druge „poslovnim ponudama koje ne mogu da odbiju“.\nTakav rad je prisilan rad, jer ljudi moraju da jedu, a da bi se jelo ‒ „mora da se radi“, kako nam stalno zvoca premijer Vučić, ta pokvarena ploča „protestantske etike“. U 2016. godinu, koju je srpska Vlada entuzijastično proglasila „godinom preduzetništva“, ulazimo kao potpuno razbijeno i večno tranziciono društvo, redukovano na preduzetnike i njihove radne porodice, gde je minimalna cena rada od 121 dinar među najnižima u Evropi.\nCentralni liberalni ideologem da je svako odgovoran za sopstvenu sreću smiksan s toksičnim sofizmom o deregulaciji kao širenju polja slobode, a rezultat je otelotvoren u čvrstorukaškoj vladavini „amorfne neoliberalne stvari“ – gospodara Vučića.\nČini se da je fantomska ruka tržišta odnela šalu, i da je krajnje vreme da izvadimo marksističku iglu iz gustog plasta i probušimo liberalni balon, u kome poštena srpska inteligencija decenijama tavori simulirajući opoziciono mišljenje.\nPrljava igra najvećih sportskih brendova


Članice Srpske napredne stranke "šetale za zdravlje"\nPočetak/Politika/Članice Srpske napredne stranke „šetale za zdravlje“\nČlanice Srpske napredne stranke „šetale za zdravlje“\nUnija žena i Savet za zdravstvo Opštinskog odbora Pantelej Srpske napredne stranke, organizovali su danas šetnju zdravlja pod sloganom „U zdravom koraku zdrav duh“.\nOva akcija je nastavak aktivnosti Saveta za zdravstvo Srpske napredne stranke povodom Svetskog dana srca, a imala je takođe za cilj i podršku obolelim ženama od raka dojke.\nFoto: Unija žena SNS OO Pantelej\n„Šetnja je prva u nizu aktivnosti koje smo organizovali kao Unija žena i Savet za zdravstvo, u okviru Opštinskog odbora Pantelej Srpske napredne stranke, a povodom meseca oktobra koji je obeležen kao međunarodni mesec borbe protiv raka dojke. Ovom šetnjom, pružamo podršku svim ženama koje se bore protiv ove opake bolesti, a ujedno šetnjom pokazujemo koliko je vazna fizička aktivnost za zdravlje ljudi“, isatakla je Nataša Stanković predsednica Unije žena Opštinskog odbora Pantelej Srpske napredne stranke.\nAktivisti i funkcioneri Srpske napredne stranke prošetali su od platoa pijace u Durlanu do crkve Svetog Pantelejmona.\nNataša Stanković Pantelej šetnjom za zdravlje SNS Unija žena


CPN: ЦПН у Смедереву\nU Regionalnom centru Smederevo 20. jula održan je sastanak Mreže RC i CSU sa predstavnicima CPN-a i pomoćnikom ministra\nPredstavnici Centra za promociju nauke sastali su se u četvrtak, 20. jula, u Regionalnom centru Smederevo sa direktorima i predstavnicima Regionalnih centara i Centara za stručno usavršavanje i pomoćnikom ministra za inspekcijske poslove u Ministarstvu prosvete, nauke i tehnološkog razvoja Bogoljubom Lazarevićem.\nSastanak je organizovala Mreža RC i CSU, a jedna od tačaka dnevnog reda bila je saradnja sa Centrom za promociju nauke. V. d. direktora Centra za promociju nauke dr Jovan Trifunović i rukovodilac Sektora za programske aktivnosti dr Tanja Adnađević odgovarali su na predloge o saradnji koje su dostavili predstavnici Centara.\nRazgovaralo se o Javnom pozivu, predstavljanju Mreže na Međunardonom sajmu knjiga u Beogradu, otvaranju Parkova nauke, zajedničkim aktivnostima CPN-a i naučnih klubova, kao i obukama i progamima koje će CPN ustupiti svim zainteresovanim klubovima.\nPrilikom posete Smederevu predstavnici CPN-a sastali su se i sa predsednikom skupštine opštine Petrovac na Mlavi Milančetom Aćimovićem i direktorkom Osnovne škole ”Jovan Šerbanović” u Ranovcu Vesnom Šubert. Na sastanku se razgovaralo o otvaranju isturenog odeljenja Naučnog kluba Smederevo u Ranovcu i otvaranju Parka nauke u Petrovcu na Mlavi. Jedan od zaključaka bio je da na ovaj primer mogu da se ugledaju i drugi Naučni klubovi i u budućnosti otvore svoja isturena odeljenja u drugim mestima.


Predstavnici Crkvene opštine Bijelo Polje dobrovoljno darivali krv\nPredstavnici Srpske pravoslavne crkvene opštine i Bratstva pravoslavne omladine danas su na Odjeljenju transfuziologije Opšte bolnice dobrovoljno darivali krv. Akcija je organizovana u saradnji sa Opštinskom organizacijom Crvenog krsta i Klubom dobrovoljnih davalaca krvi.\nOvo je prva od dvadeset sabirnih akcija koliko ih je planirano u ovoj godini, ne računajući one koje se preduzimaju u hitnim slučajevima, kada pojedini građani nijesu u mogućnosti da sami obezbijede krvm kazao je Mašan Živković.\nOn je zahvalio predstavnicima Crkvene opštine na današnjem gestu, ističući da to pokazuje o kakvim je humanim ljudima riječ. “Raduje nas što je broj davalaca iz godine u godinu veći, tako da smo prošle godine prikupili značajne količine krvi. Nadamo se da ćemo ove godine prikupiti još više, kako bi podmirili potrebe svih onih kojima je ova dragocjena tečnost potrebna”, kazao je Živković.\nProtojerej Darko Pejić\nProtojerej Darko Pejić istakao je da su današnjom akcijom učinili dobro djelo i apelovao na mlade da daruju krv, jer se kako je naglasio, na taj način “uče davanju u današnjem vremenu samoživosti i sebičnosti. Nije zgoreg to malo odbaciti od sebe i učiniti nešto dobro za zajednicu jer se čovjek osjeti korisnijim”, kazao je Pejić. Dodao je da ovakvim akcijama pokazuju brigu za sugrađane.\nDobrovoljni davaoci - Bratstva pravoslavne omladine\nFoto: Vladimir Jelić i Opštinska organizacija Crvenog krsta


Čari malih oglasa\nSecond hand kupovine preko Mreže su u modi\nSudeći prema referentnim istraživanjima, novi globalni trendovi u online aktivnostima pomeraju se sa golotinje, muzike, filmova i blogovanja ka kupovini i prodaji novih i polovnih stvari. Istraživanja Pew Internet and American Life Projecta proteklih godina su se pokazala gotovo proročanskim, precizno ukazujući na pojave i razvoj novih trendova u online ponašanju Amerikanaca, koji bi u prosečnom roku od šest do dvanaest meseci prešli preko „velike bare” i došli do Evrope i ostatka sveta. Pažljivo čitanje najnovijih izveštaja ove analitičke kuće, međutim, ukazuje i na jedan „trend među trendovima”. Naime, razlike između Sjedinjenih Država i ostatka planete, kada je reč o ponašanju korisnika Interneta, sve su manje.\nKupovina preko globalne mreže već poodavno nije nikakva novost, ali je novina to što se ljudi u razvijenom delu sveta sve češće odlučuju za tzv. mikrokupovine/prodaje, gde njihov predmet nisu nove stvari koje se pazare na velikim (ili manjim) sajtovima dobavljača (tipa Amazona), već one polovne, pribavljene direktno od individualnog ponuđača kroz metodu aukcijske prodaje ili neposredne pogodbe. Konkretno, to označava novu maniju korisnika Interneta da svoje izgustirane tehničke aparate, muzičke kolekcije ili nameštaj umesto na tradicionalnim garažnim rasprodajama (Amerika) ili buvljaku (Evropa) nude putem virtuelnog medija. Čak 25 miliona žitelja SAD imalo je iskustvo prodaje preko Mreže. Većina je za to, naravno, koristila eBay ili alternativne aukcijske servise, mada je sve češća praksa da se to čini putem specijalizovanih sajtova za nalaženje kupaca i prodavaca „jedan na jedan”, diskusionih grupa, malih oglasa i drugih mini-servisa. Popularnost eBaya donekle je ugrožena, što se pripisuje nekolicini uzroka – njegovoj glomaznosti i teškoći navigacije kroz veliki broj ponuđenih predmeta prodaje, frustraciji korisnika koja se javlja usled gubitka u aukcijskom nadmetanju, ali i učestalom phishingu gde se eBay, iako ni kriv ni dužan, javlja kao žrtva zlonamernih napada.\nMa koliko to ironično zvučalo, moguće je navesti određene sličnosti između „novog lica” razvijenog online tržišta individualne maloprodaje kao što je američko i našeg koje se poslednjih desetak godina snalazilo kako je znalo i umelo. Kako je kod nas nedostatak platnih kartica osposobljenih za plaćanje preko Interneta, online payment procesora i pravih aukcijskih servisa i dalje aktuelan, osobe koje žele da putem Mreže „ukrste” svoju potražnju sa aktuelnom ponudom moraju da se dovijaju pomoću istih tih komunikacionih kanala koje Amerikanci sve češće koriste... Razlika je bar u jednom ipak suštinska – online razmena novca između fizičkih lica u .yu okruženju i dalje predstavlja problem, mada se ona može izvršiti pomoću e-banking servisa koji se nalaze u ponudi većine naših banaka.\nPomenuto istraživanje pokazalo je da Amerikanci sve više vole da kupuju i prodaju preko malih oglasa. Samo u periodu od oktobra 2004. do oktobra 2005. broj korisnika tih servisa porastao je preko 80%. Iako oni pripadaju praktično svim demografskim kategorijama, najviše ima muškaraca u tridesetim godinama života, dobrostojećih i visoko školovanih, sa stalnim širokopojasnim pristupom Internetu. Činjenica da sajtovi ovakve orijentacije imaju milione redovnih posetilaca ubrzano menja i sam model poslovanja u domenu maloprodaje i trgovine uopšte. Kako čitav Internet postaje svojevrsna buvlja pijaca, tako se rasplamsava žestoka bitka za posetioce koju vode tradicionalni štampani mediji kojima su online oglasi samo nastavak osnovnog biznisa i novi servisi koji se ne bave ničim drugim. Najveću korist od ovog nadmetanja imaju sami korisnici. Ako su „naoružani” osnovnim znanjem o pretraživanju i određenom količinom strpljenja, velika je verovatnoća da će po povoljnoj ceni pronaći stvar koja im je potrebna ili da će prodati onu koja im više nije potrebna. Što se nas u SCG tiče, znanja i iskustva u „ronjenju” po oglasima ne fali toliko koliko platnih kartica i jače e-commerce infrastrukture.


fk Partizan Архиве - Dnevnik Juga\nHome / Tag Archives: fk Partizan\nTag Archives: fk Partizan\nSrdjan Stamenkovic 01/12/2021\tLeskovac, SPORT 0\nFudbaleri Dubočice nisu uspeli da naprave novo iznenađenje u Kupu Srbije koje bi se graničilo sa pravim čudom. Posle velike borbe na teškom terenu Partizan je pobedio golom Marka Milovanovića u 39. minutu. Beograđani su opravdali ulogu favorita, imali više loptu u svom posedu i nekoliko prilika za ubedljviije vođstvo, …\nZVANIČNO POTVRĐENO: Dubočica dočekuje Partizan na niškom Čairu, prenos na TV Arena sport\nSrdjan Stamenkovic 24/11/2021\tLeskovac, SPORT 0\nIz Fudbalskog saveza Srbije zvanično je potvrđeno da će utakmica osmine finala Kupa Srbije Dubočica – Partizan bitzi odigrana u Nišu na stadionu Čair. Do promene mesta održavanja došlo je zbog procene policije da nije u mogućnosti da garantuje bezbednost učesnicima i navijačima na stadionu Orion u Mrštanu. Utakmica 1/8 …\nU okviru Dečje nedelje fudbaleri „Partizana“ virtuelo posetili vlasotinačke učenike\nDnevnik Juga 08/10/2020\tDRUŠTVO, SPORT, Vlasotince 0\nUčenici OŠ „25. maj“ iz Donje Lopušnje i OŠ „Dositej Obradović“ iz Svođa bili su prilici da video linkom razgovaraju sa prvotimcima FK „Partizan“, a sve to u okviru obeležavanja Dečje nedelje, odnosno popularizacije sporta. Pozitivne poruke o uspešnom napretku i istrajnosti u talentu i sportu su učenicima škole poslali: …\nPolicija snima utakmicu FK Radnički- FK Partizan\nDnevnik Juga 26/02/2018\tNiš, SPORT 0\nPolicijski službenici Policijske uprave u Nišu će u sredu, 28. februara 2018. godine, u skladu sa čl. 52. Zakona o policiji, snimati fudbalsku utakmicu između ekipa FK «Radnički» i FK «Partizan» u okviru « Super lige Srbije» na stadionu Čair, sa početkom u 16,00 časova.


Dveri: NATO agresija je genocid koji ne zastareva - Društvo - Dnevni list Danas\nPočetna » Društvo » Dveri: NATO agresija je genocid koji ne zastareva\nDveri: NATO agresija je genocid koji ne zastareva\nGlavni odbor pokreta Dveri ocenio je danas, povodom 20. godišnjice početka NATO bombardovanja Savezne republike Jugoslavije (SRJ), da je аgresijа „genocid koji ne zаstаrevа“ a da će „NATO agresori kаd-tаd snositi odgovornost i morаti dа nаdoknаde mаterijаlnu štetu“.\n0Piše: Beta 24. marta 2019. 18.34\nNavodeći da je tokom bombardovanja po procenama stradalo do 2.500 osoba, a oko 6.000 ranjeno, kao i da je naneta šteta u rasponu od 30 do 120 milijardi dolara, Glavni odbor Dveri je na današnjoj sednici ocenio da „nikаdа ne smemo zаborаviti dа je NATO bombаrdovаo jednu suverenu zemlju u srcu Evrope, što je presedаn još od Drugog svetskog rаtа“.\n„Posledice NATO аgresije, osim mаterijаlnih i gubitаkа životа mnogih nedužnih ljudi, sаgledаvаju se i u mаlignim bolestimа, kojа nаjčešće zаhvаtаju decu. Sve nаvedeno je i više nego dovoljno dа nikаdа ne udjemo u jednu ovаkvu zločinаčku orgаnizаciju, niti dа dozvolimo sebi dа uzmemo učešćа u rаzаrаnju drugih zemаljа širom svetа, kаo što to rаde člаnice NATO“, ocenile su Dveri.\nČlanovi GO Dveri Beograd danas su povodom 20 godina NATO agresije nad našom zemljom napravile performans, na pešačkom mostu „Stankom“ (između okretnice tramvaja na Banovom brdu i Julinog brda) sa početkom u 15 časova.\nOvom prilikom raširen je transparent „Trubi ako nećeš u NATO“, iznad magistrale.\nDveri, NATO bombardovanjeBeograd\nVojni atašei NATO važniji od srpskih žrtava\nVulin: NATO nema hrabrosti da prizna da je agresija bila zločin


NJEGA PORODICA POSEĆUJE, A MOG DETETA NEMA: Potresna ispovest majke male Anđeline (4) koju je Jovica SILOVAO I UBIO\nPotresna ispovest majke male Anđeline, Foto: Kurir\nDanijela Stefanović kaže da svaki dan misli na Vladicu i na to zašto joj je silovao i ubio ćerku\nObjavljeno: 10.07.2019. 10:15h\nOvako za "Blic" počinje ispovest Danijela Stefanović, majka pre tri godine silovane i ubijene Anđeline (3) u selu Vratarnica kod Zaječara. Vladica Rajković uhapšen je dva dana kasnije i osuđen na maksimalnu kaznu zatvora od 40 godina.\n- Anđelina je jedna od dece zbog koje su "Blic" i Fondacija "Tijane Jurić" pokrenuli inicijativu za izmenu Krivičnog zakona. Mi smo društvo koje brzo zaboravlja svoje žrtve. Nemojmo se podsećati dece žrtava samo kada su godišnjice, mislimo o njima svaki dan da nam se takve tragedije više nikada ne ponove. Moram napomenuti da je Vladica Rajković, ubica male Anđeline, dobio nepravedno malu kaznu (40 godina) i hvala državi što je shvatila na koji način mora kažnjavati ovakve i slične zločine gde su žrtve deca- kaže za "Blic" Igor Jurić, osnivač Fondacije "Tijana Jurić".\nVladica RajkovićUbicaZatvorAnđelina StefanovićVratanicaZaječarDoživotna robijaIgor JurićPosete u zatvoru


Američki fudbal: Studenti pišu istoriju - Smedia\nAmerički fudbal: Studenti pišu istoriju\nU subotu u 12.30 sati na stadionu FK BASK studenti Beogradskih univerziteta ukrstiće snage sa igračima američkog fudbala "Falkon" iz Ujednjinih Emirata.\nNaime, ovo je prva utakmica u nizu, jer ideja je da se u Srbiji napravi Univerzitetska liga sa ciljem da naša zemlja za četiri godine, američki fudbal uvede na Univerzijadu. Ukoliko u tome uspemo Srbija bi bila neko ko je ovaj timski sport uveo u pomenuto takmičenje.\nKako saznajemo interesovanje studenata je bilo ogromno, a samo odabrani i fizički spremni zaigraće na najavljenoj utakmici. Treneri studenata za ovaj prvi tim su amerikanci i već neko vreme igraju kod nas. Jedan od njih je trener domaćeg tima Zmajevi Džejms Fajed, a drugi je igrač Kori Vilijams koji je svojevremeno igrao u Ujednjenim Emiratima i poznaje njihov stil igre.\n- Američki fudbal u Srbiji je za kratko vreme napredovao....


Safet Sušić: “Nadam se da ćemo se mi i Belgijanci kvalifikovati direktno na EURO” - Portal 072info\nFudbalska reprezentacija Bosne i Hercegovine je na jučerašnjem izvlačenju grupa za EURO 2016. za protivnike dobila selekcije Belgije, Izraela, Velsa, Kipra i Andore.\nSelektor naše reprezentacije Safet Sušić u razgovoru za belgijsku RTBF televiziju je poručio da je želio izbjeći Belgiju.\n”Htjeli smo izbjeći Belgiju, ali budući da dvije reprezentacije idu dalje, nadam se da ćemo se mi i Belgijanci iz ove grupe kvalifikovati direktno na EURO”, istakao je popularni Pape, te dodao:\n”Za mene Belgija je favorit ove grupe, jer su oni jedna od najboljih svjetskih reprezentacija. Svi fudbaleri Belgije igraju u jakim evropskim klubovima i neće biti iznenađenje ukoliko odu daleko na Mundijalu u Brazilu”.\nPosljednji susret sa popularnim Crvenim Đavolima smo odigrali u kvalifikacijama za Svjetsko prvenstvo u Južnoj Africi kada smo u Genku slavili rezultatom 4:2, da bi nakon tri dana u Zenici ponovo slavili ali rezultatom 2:1. Međutim od tada mnoge stvari su se promijenile, a toga je svjestan i selektor naše reprezentacije.\n”Posjeduju ogroman broj kvalitetnih fudbalera. Pozajem nekolicinu njih, ali jedan njihov igrač mi se sviđa više nego ostali, a to je Eden Hazard”, istakao je Sušić za kojeg nema dileme ko je glavni favorit grupe B za odlazak na EURO 2016.\n”Bosna i Hercegovina ima veoma kvalitetne fudbalere koji igraju u dobrim klubovima, ali sigurno Belgija je favorit broj jedan u našoj grupi”, zaključio je selektor reprezentacije Bosne i Hercegovine.\nNa pojedinim pumpama u FBiH poskupio benzini, a autoplin pojeftinio


OSTAJE U PORODICI\nSin Blažo preuzeo kompaniju Mila Đukanovića\nPODGORICA - Predsjednik Crne Gore i lider Demokratske partije socijalista nije više vlasnik firme "Capital invest", koja je u protekloj godini prijavila 1,1 milion eura kapitala i 1,6 miliona eura dobiti od kamata i prodaje akcija.\nRobert Kovač postao vlasnik trećine Capital Investa\nPODGORICA - Osnivači nove mikrofinansijske institucije u Crnoj Gori, Capital Invest, u prvoj polovini ove godine, sa po 50 odsto vlasništva bili su Njemac turskog porijekla Erhard Pačariz i Slovenac Matjaž Trtnik, godinama poznat kao trgovac na crnogorskim berzama.\nMali: Razgovaramo o reviziji Beograda na vodi\nBEOGRAD - "Menja se život, menjaju se navike, menjaju se trendovi. I u Njujorku se svake dve godine menjaju urbanistički planovi", rekao je Mali.\nArapi uplatili 22.000 evra i postali vlasnici 68% Beograda na vodi\nBEOGRAD - Kompanija Belgrade waterfront capital investments iz Abu Dhabija zvanično je postala vlasnik 68 odsto preduzeća Beograd na vodi uplatom 22.000 evra kapitala.\nBeograd na vodi: Rok za realizaciju čak 30 godina\nBEOGRAD - Potvrđeno je da će projekat da traje maksimalno 30 godina, od čega 50 odsto projekta mora biti završeno u prvih 20 godina.\nPrvi Hard Rock Cafe na Balkanu otvara se u Podgorici\nPODGORICA - Lobiranje da jedan od najčuvenijih ugostiteljskih brendova dođe u Podgoricu, uspješno su odradili čelnici "Capital Investment"-a iz Abu Dabija, vlasnici "Atlas Capital centra".\nSamo dva ozbiljna kandidata za preuzimanje balkanskog Hypa\nBEČ - Radi se o jednoj financijskoj grupaciji sa sjedištem u Londonu \_"Milhouse Capital Investment Group\_", kao i o američkom investicijskom fondu Advent International.\nDuško Knežević ostao bez Atlas kapital centra\nPODGORICA - To se desilo jer nije poštovan dogovor iz partnerskog odnosa, a osim kašnjenja u gradnji, Arapi su se žalili da je bez njihovog znanja neadekvatno potrošeno više miliona eura.\nPODGORICA - Skupština akcionara Prve banke na kojoj će se razmatrati i to pitanje, biće održana narednih dana.\nPrva banka: Gubitak 3,7 miliona eura\nPODGORICA - Neto prihod od kamata je iznosio 4,6 miliona EUR, 11 % manje nego u uporednom periodu.


Kancelarije za najam u Privatne kancelarije za 5 osobe na lokaciji Regus New Town 11070 Beograd, GTC 19 Avenue, 38-40 Vladimira Popovica Street\nUđite u svetle i inspirativne kancelarije koje su projektovane tako da se timovima od pet zaposlenih omoguće najbolji radni uslovi.\nNapravite bazu za svoje poslovanje u privatnoj kancelariji od 30 m2 na lokaciji Regus New Town, idealnoj za 5 zaposlenih. Naše velike kancelarije potpuno su opremljene i u njima smo se pobrinuli za sve detalje – od nameštaja do WiFi veze velike brzine, kako biste Vi mogli da se fokusirate na vođenje i razvoj svog poslovanja. Pronađite fleksibilne kancelarije za iznajmljivanje na samo jedan dan ili ostanite duže vreme i personalizujte svoj prostor tako da on odgovara jedinstvenim potrebama Vašeg poslovanja.\n⦁\tDodatni pristup zajedničkom radnom prostoru od 75 m2\n⦁\tCene počinju od iznosa 127400RSD\nUred za podnajam\nIve Jovića 15\nFor rent 20 € / mesec\nUđite u svetle i inspirativne kancelarije koje su projektovane tako da se timovima od pet zaposlenih omoguće najbolji radni uslovi. Napravite bazu za svoje poslovanje u privatnoj kancelariji od 30 m2 na lokaciji Regus New Town, idealnoj za 5 zaposlenih. Naše velike kancelarije potpuno su opremljene i u njima smo se pobrinuli za sve detalje – od nameštaja do WiFi veze velike brzine, kako biste Vi mogli da se fokusirate na vođenje i razvoj svog poslovanja. Pronađite fleksibilne kancelarije za iznajmljivanje na samo jedan dan ili ostanite duže vreme i personalizujte svoj prostor tako da on odgovara jedinstvenim potrebama Vašeg poslovanja. Regus privatna kancelarija obuhvata: ⦁\tPristup našoj globalnoj mreži sa više hiljada lokacija širom sveta ⦁\tStručno obučeni tim centra i tim za podršku ⦁\tBezbednu tehnologiju poslovne klase i WiFi ⦁\tŠtampače i pristup administrativnoj podršci ⦁\tČišćenje, komunalne usluge i obezbeđenje ⦁\tRadno mesto dostupno na sat, dan ili mesec ⦁\tRedovne događaje u zajednici I mogućnost umrežavanja ⦁\tJednostavne rezervacije i upravljanje nalogom preko naše aplikacije ⦁\tPrilagodljive i fleksibilne rasporede rada ⦁\tMogućnost promene veličine prostora ili lokacije tako da odgovara Vašim potrebama ⦁\tVisokokvalitetan ergonomski nameštaj ⦁\tDodatni pristup zajedničkom radnom prostoru od 75 m2 ⦁\tCene počinju od iznosa 127400RSD *Sve slike prikazane u ovoj listi pripadaju našim lokacijama, ali se možda ne odnose na ovaj konkretni centar. Pošaljite upit sada


Federalna uprava za inspekcijske poslove objavila je spisak osoba protiv kojih će biti pokrenuti prekršajni postupci zbog kršenja mjera izolacije na području Federacije Bosne i Hercegovine. Uprkos konstantnim upozorenjima iz nadležnih institucija, kao i ljekara, pojedini građani postupaju nesavjesno.\n– Smatramo da nije protuzakonito objaviti minimum podataka o osobama koje krše zakone, odnosno određene zabrane određenih organa. Radi se o evidentnom kršenju zakona, i to onih kojima se štite i spašavaju životi ljudi. Samim tim, javni interes je nadjačao pravo na zaštitu ličnih podataka. A tome je aktivno doprinijela i osoba koja krši zakon – navode, između ostalog, iz Agencije za zaštitu ličnih podataka BiH.


19-11-2018 08:45 Srbija Hronika\nMilisav Dašić iz Osojana kod Istoka izveden je juče iz autobusa i uhapšen na punktu Jarinje, na severu Kosova i Metohije, rekli su za RTS predstavnici Privremenog organa opštine Istok.\nKako se navodi, Dašić je autobusom putovao iz pravca centralne Srbije.\n- Izveli su ga iz autobusa i rekli vozaču da može da nastavi, a ostalim putnicima vratili lične karte - preneli su izvori RTS-a, i naveli da su Dašica uhapsili pripadnici kosovske policije.\nIz centra policije u Prištini još nisu potvrdili privodenje i hapšenje Dašića, a motiv izvođenja i hapšenja za sada nije poznat.\nDašic (54 godine) je rođen u Brestoviku kod Peći, a više godina unazad živi u Osojanu, gde je zasnovao porodicu.\nDŽihadisti odolevali Asadovoj vojsci 2 meseca, a onda su došli Rusi i sve spalili sa TOS-1A. Više o tome čitajte OVDE.\nSNP Naši bez zaustavljanja prolazi punkt Euleksa na Jarinju


CARO EMERALD PRVI PUT NASTUPA U BEOGRADU – FashionMag42\nCARO EMERALD PRVI PUT NASTUPA U BEOGRADU\nProducenti Jan van Wieringen i David Schreurs, kao i kanadski autor Vincent Degiorgio zaslužni su za činjenicu da je svetska scena postala bogatija za jednu ovakvu zvezdu. Videvši njen jazzy vokal kao savršen za pesmu “Back It Up”, dali su joj 2007.godine šansu koju je Caro prihvatila i time obezbedila sebi proboj na muzičkoj sceni koji je i zaslužila.\nPesma “Back It Up” našla se dve godine kasnije na njenom debi albumu “Deleted Scenes from the Cutting Room Floor” a privukla je pažnju javnosti već od prvog emitovanja – i na YouTube-u i na radio stanicama postala je mega hit! Krajem iste godine pojavio se i njen drugi singl “A Night Like This” koji se ubrzo našao na samom vrhu holandske liste singlova, a 2010.godine postao prilično popularan i u Velikoj Britaniji, gde je uvršten i u “A” listu BBC Radio One.\nUlaznice za koncert Caro Emerald po ceni od 2900 do 4500 dinara, u prodaji su od ponedeljka, 31.jula na svim prodajnim mestima Eventima, DD Tickets i Ticketshopa kao i online na www.eventim.rs, www.ddtickets.rs i www.halasportova.rs. Organizatori koncerta su Hala sportova i HHartists CaroEmerald\nBeograd caro emerald hala sportova koncert pop/jazz singer


Prosvetari traže pravo na potpunu obustavu rada - Zelena učionica\nReprezentativni sindikati prosvetnih radnika su jedinstveni – obrazovanje treba izuzeti iz spornog člana.\nPredsednik Sindikata radnika u prosveti Srbije Slobodan Brajković kaže za Danas da nigde u Evropi prosvetnim radnicima nije zabranjena totalna obustava rada i da zaposleni u obrazovanju time ne ugrožavaju ni sebe, ni učenike, ni državu. On kaže da Nacrt ne donosi nikakve novine za prosvetu, koja je i po sadašnjim propisima obavezna da štrajkuje uz poštovanje minimuma procesa rada, sem što će štrajk morati da se najavi najkasnije 10 radnih dana pre početka, dok je sada taj rok 10 dana.\nSporni član 13 Nacrta predviđa da se u delatnostima od opšteg interesa može štrajkovati samo uz minimum procesa rada. Reč je o delatnostima u kojima kojoj prekid rada ili obim trajanja prekida rada može da ugrozi život, ličnu bezbednost i zdravlje stanovništva ili dela stanovništva, a pored prosvete, tu su i elektroprivreda, vodoprivreda, saobraćaj, informisanje (radio i televizija), PTT usluge, komunalne delatnosti, proizvodnja osnovnih prehrambenih proizvoda, zdravstvena i veterinarska zaštita, društvena briga o deci i socijalna zaštita.\nČlanovi Unije sindikata prosvetnih radnika se pitaju kako je moguće da se prosveta vodi kao delatnost u kojoj bi potpuna obustava rada mogla da „ugrozi život, bezbednost i zdravlje stanovništva“.\n– Iz aktuelnog Zakona o štrajku preuzeta su sva loša rešenja, neka prepisana iz zakona zemalja u regionu, a uz to dodati i novi problemi. Neki od njih su: ograničavanje prava na štrajk samo na sindikate ili većinu zaposlenih a oni koji nisu članovi sindikata i ne spadaju u većinu zaposlenih, gotovo i da nemaju mogućnost da se organizuju da bi uopšte štrajkovali. Slabosti ovog nacrta je i definisanje, ograničavanje i ujedno obesmišljavanje štrajka solidarnosti i izostanak kazni za poslodavca koji ne ispuni obaveze preuzete sporazumom o prekidu štrajka. Nedopustiva je proizvoljna interpretacija međunarodnih konvencija (naročito Međunarodne organizacije rada) kojom se relativizuju prigovori sindikata, čineći tako ovaj predlog zakona antiradničkim i zapravo zakonom protiv štrajka – smatraju u Uniji.\nGSRPS „Nezavisnost“ i Sindikat obrazovanja Srbije (SOS) demantuju informaciju da su njihovi predstavnici na Socijalno-ekonomskom savetu podržali sporni član nacrta kojim se prosvetnim radnicima ograničava pravo na štrajk. Predsednica SOS Valentina Ilić kaže za Danas da je taj sindikat od starta tražio izuzimanje prosvete iz delatnosti od opšteg interesa.\nRAČUNICA "BLICA" Evo koliki će biti roditeljski dodatak nakon ukidanja PDV- a za opremu za bebe\nZašto devojčice “bolje slušaju” i ranije progovore


Međunarodni sajam tehnike i tehničkih dostignuća – fim\nMeđunarodni sajam tehnike i tehničkih dostignuća mesto je promocije četvrte industrijske revolucije – Industrije 4.0 i održava se od 24. do 27. maja 2022. na Beogradskom sajmu. Reč je o digitalizaciji koja je unela revolucionarne promene u razvoj i način poslovanja kompanija, povećanje produktivnost i unapređenje konkurentnosti. Ovaj koncept ukazuje na nove mogućnosti i izazove, usmerava na prepoznavanje novih uticaja i posledica ubrzanih tehničko-tehnoloških dešavanja.\nU okviru ove specijalizovane razvojno-tehnološke manifestacije planirano je prisustvo relevantnih domaćih i brojnih stranih izlagača, među kojima su i ključni promoteri tehničko-tehnoloških trendova u svetu.\nViše informacija o manifestaciji možete pronaći ovde


Da li se SAD suočavaju sa pretnjom radikalnog islamskog terorizma?\nTo pitanje bilo je postavljeno sekretaru za unutrašnju bezbednost, Majklu Čertofu, na pretresu u Senatu. Članovi senatskog odbora za unutrašnju bezbednost izrazili su bojazan da bi neki od američkih muslimana mogli da budu radikalizovani uticajima iz inostranstva sa ciljem da vrše terorističke napade u SAD.Sekretar za unutrašnju bezbednost, Majkl Čertof, rekao je da je glavni vid širenja takvih uticaja – putem interneta.\n«Mislim da njima nije potrebno da šalju radikalne regrutere u SAD mada i ta opasnost postoji. Medjutim, uopšte ne sumnjam u to da Osama bin Laden, njegov zamenik Ajman al-Zavahiri i drugi, svesno koriste medije, uključujući internet, kao sredstvo regrutovanja.»\nČertof i članovi odbora su primetili da ideologiju nasilnog ekstremizma ne treba izjednačavati sa celim islamom.\n«Znamo da ogromna većina muslimana u ovoj zemlji, kao i ogromna većina Jevreja i hrišćana, nije nasilna, da ne prihvata ekstremnu ideologiju i da je uključena u institucije američkog društva. Stoga moramo da vodimo računa da nikada ne povezujemo i ne izjednačavamo takvu ideologiju i bilo koju religiju.»\nSekretar Čertof je napomenuo da njegova agencija održava redovne sastanke sa predstavnicima muslimanske zajednice širom zemlje kako bi podstakla njihovo angažovanje u društvu i razmotrila pitanja od zajedničkog interesa. Predsednica odbora, Kler Mekeskil, demokrata iz Misurija, rekla je da bi SAD na sličan način trebalo da povedu dijalog sa muslimanima u inostranstvu. Ona je pri tom izrazila bojazan da bi Amerika, kako je rekla, mogla da «deportuje demokratiju» suviše strogim zahtevima prema onima koji žele da je posete.\n«Mladi ljudi koji dolaze ovde na studije, vraćaju se u svoje zemlje i često kasnije dolaze na visoke položaje u vladi, ili na istaknute funkcije u zdravstvu, inženjerstvu itd. Oni nose sa sobom utiske o ovom divnom eksperimentu, koji nazivamo demokratijom u Americi.\nSekretar Čertof se složio sa tim upozorenjem, rekavši da je vlada usvojila izvesne promene u viznom režimu. On je ipak primetio da i mala manjina može da nanese veliku štetu i objasnio da je to razlog što je proces izdavanja viza duži za sve posetioce Amerike.\nPretres u senatu


Jokan ostaje u Engleskoj? - Sportske.net\nJokan ostaje u Engleskoj?\nPo svemu sudeći, srpski stručnjak neće morati daleko da se seli.\nPreneli smo nedavno da je Slaviša Jokanović jedan od kandidata za klupu posrnulog turskog velikana Fenerbahčea.\nOn je navodno jedna od želja uprave, konkurenciju ima i iskusnom francuskom stručnjaku Arsenu Vengeru, koji je bez posla od kako je minulog leta napustio Arsenal posle 22 godine.\nIpak, nije to jedina ponuda koju sjajni srpski stručnjak ima na stolu.\nNaime, za bivšeg trenera Votforda i Fulama zainteresovana je još jedna ekipa iz Čempionšipa, Reding!\n"Rojalsi" su katastrofalno otvorili sezonu, nalaze se na 22. mestu Čempionšipa, u zoni ispadanja. Ceh je platio Pol Klement, bivši asistent Karla Anćelotija u brojnim evropskim velikanima i nekadašnji trener Svonsija i Derbi Kauntija.\nPrva želja uprave bio je trener Vitorije Gimaraeš Luis Kastro, ali je Portugalac odbio Reding, pa su tako sada glavni kandidati za upražnjeno mesto na klupi ovog engleskog kluba Slaviša Jokanović i legenda kluba Fil Parkinson.\nJokanović je tokom svoje trenerske karijere dve ekipe iz Čempionšipa uveo u Premijer ligu, najpre Votford, pa potom i Fulam, sa "Stršljenovima" nije dobio priliku da zaigra u elitnom rangu zbog neslavanja sa upravom, dok je u Fulamu nedavno dobio otkaz nakon serije slabih rezultata u PL.


Vesti online / Vesti / Srbija / Čanak: Bilo kakva promena granica može dovesti do novih tragedija\n- Uvereni smo da se bilo kakva razmena teritorija i promena granica ne mogu dogoditi bez novih tragedija, raseljavanja i etničkih čišćenja - ocenjuje predsednik stranke Nenad Čanak u saopštenju.\nOn smatra da je najbolji način za trajno i kvalitetno rešenje pitanja granica nastavak dijaloga u Briselu, mir, saradnja i ukidanje granica tako što će i Srbija i Kosovo biti u Evropskoj uniji, a da se elite, kako navode, umesto teritorijama bave poboljšanju života građana i unapređenju ljudskih i manjinskih prava i sloboda.\nU saopštenju navodi i da u proteklih trideset godina u Evropi nije bilo osamostaljivanja bilo koje države sa menjanjem granica.\n- Jugoslavija je nestala, ali su posle svih mora krvi i nesreća koje su se desile, granice ostale tu gde su i bile. Isto tako nisu promenjene ni granice kada je nestala Čehoslovačka - podseća Čanak.\nSrbija, kaže on, "nema nikakve ingerencije na Kosovu i da tamo ne može ni da naplati porez", i ocenjuje da je "Kosovo predugo služilo kao izgovor za to da se ne vidi šta se radi i dešava u Beogradu i životima svih građana van Kosova".\n- Ukoliko se zaista želi trajno i kvalitetno rešenje pitanja koje predugo opterećuje život u ovoj zemlji, ne treba težiti receptima koji su se dokazali kao loši i podrazumevaju etničke podele - smatra Čanak i zaključuje:\n"Borba za granice i teritorije po receptu iz XIX veka je besmislena i vodi samo još intenzivnijem odlasku mladih i školovanih ljudi".\nVulin: Srbija će štititi svoje interese i svoj narod\nSRBIJA Čanak: Menjanje granica vodi ka novim sukobima


Vesti online / Vesti / Društvo / Besplatan odlazak u banju za penzionere\nPravo da se jave na konkurs imaju penzioneri iz kategorije zaposlenih, samostalnih delatnosti\ni poljoprivrednika, čija penzija iznosi do 26.324,00 dinara.\nPravo da se jave na oglas imaju ipenzioneri koji su to pravo ostvarili primenom domaćih propisa i na osnovu međunarodnih ugovora (preračunato po srednjem kursu NBS za 31. 12. 2018. godine, 1 evro = 118,1946 dinara) pod uslovom da zbir tih penzija ne prelazi 26,324,00 dinara. Uz ovo, uslov je da nemaju druga lična primanja i da nisu koristili besplatan boravak o trošku Fonda u poslednjih pet godina.\nUz prijavu prilaže se i poslednji penzijski ček ili Penzionerska kartica (ukoliko je korisnik\nveć preuzeo), dokaz o visini penzije ostvarene po međunarodnim ugovorima (izvod banke ili\npotvrda inostranog nosioca socijalnog osiguranja), raspoloživa medicinska dokumentacija i\nizjava gde žele da koriste rehabilitaciju.\nU besplatanu rehabilitaciju uključeni su troškovi prevoza u visini cene autobuske, odnosno\nvozne karte drugog razreda. Fond će snositi troškove za pratioca deteta koje koristi\nporodičnu penziju po osnovu nesposobnosti za samostalan život i rad, dok će i slepi\npenzioneri koji dobiju rehabilitaciju o trošku Fonda imati i pratioca kome će boravak takođe\nbiti besplatan. Fond snosi troškove smeštaja u banji, pun pansion, a ugovorima sa svakom\nbanjom pojedinačno preciziran je obim terapija koje svaki korisnik mora da dobije, čime je\nobezbeđeno da rehabilitacija bude u svakom pojedinačnom slučaju prilagođena potrebama\npenzionera. Penzioneri će, tokom boravka u banjama biti potpuno medicinski zbrinuti, što\npodrazumeva lekarski pregled, EKG, laboratorijske analize, specijalističke preglede i vizite\nodeljenjskih lekara, kao i najmanje tri vrste terapija u zavisnosti od ocene lekara i oblasti\nza koju je određena banja specijalizovana.\nPrijave se podnose organizacijama korisnika penzija, prema mestu prebivališta, a korisnici\nsa teritorije AP Kosovo i Metohija sa prebivalištem, odnosno boravištem van teritorije AP\nKosovo i Metohija, prijave podnose najbližoj filijali Fonda prema mestu prebivališta odnosno boravišta.\nRang lista pravi se posebno za penzionere iz kategorije zaposlenih, samostalnih delatnosti i\npoljoprivrednika, u okviru toga će postojati liste za starosne, invalidske i porodične\nNa redosled na rang listi uticaće visina penzije, dužina staža osiguranja, dužina korišćenja\npenzije, ostvareno pravo na tuđu negu i pomoć i ostvareno pravo na porodičnu penziju (koji su\nto pravo ostvarili kao dete koje nije sposobno za samostalni život i rad). Pod jednakim\nuslovima, prednost će imati stariji korisnik penzije. Članstvo u penzionerskim organizacijama nije uslov za korišćenje ovog prava.\nPrijave na oglas se podnose od 6. maja zaključno sa 21. majem 2019. godine\nDRUŠTVO Beograđanka prima penziju već 70 godina!


Projekti za budućnost Kragujevca | Ritam Grada - vesti Kragujevac\nProjekti za budućnost Kragujevca\nKako da opredelimo budući razvoj Kragujevca, koji su to najvažniji projekti, kako pojačati dolazak investitora iz oblasti mašinske industrije i metalskog komleksa, samo su neke od tema o kojima se razgovaralo na sastanku koji je u zgradi Grada organizovao gradonačelnik Kragujevca Veroljub Stevanović sa ministrom finansija i privrede Mlađanom Dinkićem.\nNajvažnije je da se zavši autoput Kragujevac Batočina, a bilo je reči o južnoj i severnoj obilaznici kao i o planovima koje grad ima za pretvaranje starih kasarni i vojnih objekata u kvalitetno uređene prostore.\n– Reč je o kasarni vojvoda Radomir Putnik i i Domu vojske za potrebe FILUM –a, ali i objektu stare laboratorije koji je sada u vlasništvu Vojne fabrike. Prostor na kome se nalazi kasarna Radomir Putnik, omogućio bi izgradnju stambenih objekata, novog pozorišta, nove pijace i javne garaže. Objekat stare laboratorije površine 2.500 kvadratnih metara mogao bi da posluži za razvoj novih informacionih tehnologija – rekao je Stevanović.\n– Nakon današnjeg sastanka, razgovaraćemo sa potpredsednikom Vlade Srbije i ministrom odbrane, Aleksandrom Vučićem, da se nekako iznađe mogućnost i omogući gradu Kragujevcu da otkupi lokaciju kasrane kako bi grad dobio nove sadržaje. Istovremeno, u okviru podsticaja inframacionih tehnologija u čitavoj Srbiji spremamo jedan poseban program koji će omogućiti osnivanje bizinis inkubatora za informacione tehnologije i u Kragujevcu – rekao je Dinkić.\nInače, kako je najavio ministar finansija i privrede Mlađan Dinkić, Vlada Srbije trebalo bi naredne nedelje da usvoji odluku o pomoći gradovima i opštinama koje imaju dugove zbog kapitalnih ulaganja. Kragujevac koji ima potrebu za 300 miliona dinara, može već u januaru da računa na ta sredstva, da izmiri dugove prema privatnom sektoru i omogući dalji razvoj.\nNa današnjem sastanku bilo je reči i o industrijskim zonama u Petrovcu i Deninom brdu, o tome šta grad ima da ponudi investitorima.\n– Zadovoljan sam onim što mogu da očekujem nakon odgovora na zahteve grada Kragujevca kada je u pitanju bilo koja investicija. Ukoliko sve to razrešimo imaćemo mogućnost da se razvijamo kao grad i u oblasti infrastrukture, komunalne privrede i svakom drugom pogledu – rekao je Stevanović.\nSatanku su prisustvovali Aleksandar Ljubić državni sekretar u Ministarstvu finansija i privrede, Jelena Spasić pomoćnik ministra u Ministarstvu regionalnog razvoja i lokalne samouprave, Božidar Laganin direktor SIEPE, Mišela Nikolić pomoćnik ministra finansija i Nebojša Zdravković zamenik gradonačelnika.


Savo Perović – Biografija 2019, Visina, Težina, Godište\nZanimljivi mladi pevač poreklom iz Crne Gore, Savo Perović, postao je poznat našoj javnosti po svom učešću u „Zvazdama Granda“, te po autentičnim nastupima i originalnim stajlinzima, a sad je jedan od takmičara u reality programu „Zadruga 2“, gde je ušao sa nekadašnjom devojkom Marijanom Zonjić, ali je postao jedan od dobrih prijatelja sa blogerkom Lunom Đogani i njenim rođakom Adamom Đoganijem.\nPogledajmo prvo biografiju ovog pevača.\nSavo Perović – biografija\nPopularni mladi pevač Savo Perović je poreklom iz Podgorice, gde je rođen i gde i danas živi, a njegova majka je takođe popularna reality takmičarka Suzana Perović Blondy, koja se proslavila učešćem u šou programu „Snajke“ na TV „Happy“.\nIako je veliki pevački talenat pokazivao još od malena, Savo Perović na svom prvom učešću u „Zvezdama Granda“ 2013. godine nije uspeo da ostvari veći uspeh, jer je tada bila vrlo jaka konkurencija, a i on nije bio naročito upečatljiv, te je za svoje drugo učešće u istom takmičenju, 2015. godine sasvim promenio način odevanja, ofarbao se u plavo i imao izvenredno osmišljene koreografije, koje su oduševile čak i najstrožiju članicu žirija Jelenu Karleušu, koja ga je javno i pohvalila za originalnost i istakla da on u sebi ima takozvani „X factor“.\nSavo Perović – od „Zvezda Granda“ do reality takmičara\nKao motiv da učestvuje u reality programu „Zadruga 2“, Savo je naveo to da je vrlo radoznao i da voli da se druži i otkriva nova iskustva, ali i da mu je cilj da se dodatno promoviše, te iako je već bio zapažen kao pevač u „Zvazdama Granda“, ipak nije još uvek dostigao željeni uspeh.\nU medijima je osim po pevanju, Savo Perović u jeku takmičenja za „Zvezde Granda“, postao vrlo poznat po skandalu koji je izazvala pojava njegove prepiske sa tada maloletnom devojkom, koja je navela da ju je pevač iskoristio, te je plasirala i njegove nage fotografije koje joj je slao.\nMeđutim, ispostavilo se da je sa pomenutom devojkom Perović bio nekoliko meseci u romansi, te kada su raskinuli, 2013. godine, ona je to iskoristila da mu se osveti, ali ga pak takve slike u medijima nisu preterano potresle, jer je momak slobodnih shvatanja, i razume da estrada podrazumeva i razne skandale i medijske natpise, te smatra da u svemu tome ništa nije pogrešio, i u šali je istakao da nema problem da se slika sasvim nag i da će to možda ponoviti u bliskoj budućnosti.\nKao svog najvećeg uzora i podršku, mladi pevač je naveo svoju majku Suzanu Blondy, a od javnih ličnosti mu je uzor pop diva Jelena Karleuša, pa iako je optuživan u medijima da je pak i naklonjen istom polu, on se na to nije obazirao, te je istakao da ga smatraju „gay ikonom“ i da mu je i lično popularna JK rekla da takav epitet mogu imati samo velike zvezde koje su uspele u svom radu i ostavile pečat u životu.\nZa vreme takmičenja u „Zvazdama Granda“, Savo Perović je dovođen u vezu sa Sandrom Rešić, koja je ćerka preminule legende narodne i folk muzike Nina Rešića, a manje je poznato da je pak mladi Crnogorac bio u vezi sa Marijanom Zonjić, ali su oni u „Zadruzi 2“, ipak iz nekog razloga odlučili da se ponašaju čak i kao da se pre toga nisu ni poznavali.\nU „Zadruzi 2“ je Perović ostvario drugarski odnos sa Lunom Đogani, kao i sa njenim rođakom Adamom Đoganijem koji je uplovio u romansu sa Marijanom Zonjić, što Savi po svoj prilici pak uopšte ne smeta.\nZa sebe pevač često ističe da je vrlo jednostavna i iskrena osoba, i da iskrenost ceni i kod ljudi koji su mu prijatelji, te da se i privatno druži sa onima koji su mu slični po karakteru i temperamentu, a da ima želju da postane uspešan pevač i da jednoga dana napuni „Štark arenu“ u Beogradu, ali i da zasnuje porodicu i da se ostvari u ulozi roditelja.\nSa popularnom reperkom Sajsi MC, Savo Perović je snimio hit duetsku numeru „Derište“, te je on po naslovu pesme dobio i nadimak, a numera je postala veoma slušana i pevač je oduševljen popularnom koleginicom, za koju ima samo reči hvale, za njenu autentičnost, stil i talenat.\nPored pomenute pesme je popularni Savo snimio i numere „Odelo“, kao i duet sa Alksandrom Džidžom Stojković „Kockar“, a vredno radi na prvom solo albumu, za koji kaže da će kao i on sam na našim prostorima biti neviđen i sasvim autentičan.\nPevač Savo Perović je poznat kao veliki fan tetoviranja, pa na telu ima dosta tetovaža, a poznate su na njegovim ramenima tetovirane dve zvezde, dok na grudima ima simboličnu tetovažu ptice u letu.\nIme i Prezime: Savo Perović\nDatum i mesto rođenja: Podgorica, Crna Gora\nZanimanje: pop pevač; reality takmičar u „Zadruzi 2“; učesnik „Zvazda Granda“, 2013. i 2015. godine


Saznajemo! Još jedan igrač iz Srbije se seli u Seriju A, Vojvodina zarađuje 2.500.000 evra! - Telegraf.rs\n28/01/22 | 15:40 ≫ 15:46\nBombastičan transfer u režiji Novosađana\nPre nekoliko dana se pomenulo, a sada je i zvanično - Uroš Kabić će pojačati ekipu Torina, saznaje Telegraf! Na ime obeštećenja, "Stara dama" iz Novog Sada će inkasirati 2.500.000 evra, dok bi transfer trebalo da se ozvaniči večeras ili sutra.\nKabić (18), krenuo je stopama svog vršnjaka Marka Lazetića, koji je pre jednog dana i zvanično postao novi fudbaler italijanskog Milana.\nPokazao je ovaj momak rođen 2004. godine da je velika budućnost pred njim, iako statistički gledano nije baš briljirao u Superligi, (13 utakmica, nijedan gol niti asitencija), njegov uticaj na terenu je bio mnogo veći.\nTakođe, Kabić je uspeo da se dokaže i na evrosceni gde je u četiri meča Lige konferencija postigao dva gola - jedan protiv Panevežisa, jedan protiv LASK-a.\nTo je bilo sasvim dovoljno da pokaže o kakvom potencijalu se radi, a i dovoljno da Vojvodina napuni džepove od transfera ovog mladića koji je 1. januara postao punoletan.\nVideo: Vukadinović drugim golom zapečatio sudbinu Lučanaca\nVidi se blistava buducnost naseg fudbala dokle god menadzeri na prvu budu uzimali pare... Upropaste klincima karijere jer ih salju na klupe u inostranstvo ne bi li se sto pre neka para uzela. Pogotovo taj mali u Milanu ako bude imao srece ide na pozajmicu u Seria B...


IZVEŠTAJ STEJT DEPARTMENTA O STANJU LJUDSKIH PRAVA U SVETU: U delu izveštaja koji se odnosi na Srbiju konstatuje se problem diskriminacije i socijalnog nasilja nad pripadnicima manjinskih grupa, te neefikasan sistem pravosuđa i dužina pritvora koji dovode do predugačkih suđenja, i negativno utiču na pristup pravdi. Korupcija je zastupljena u zdravstvu, obrazovanju i višim granama vlast, uključujući i policiju\nPodseća se da su u aprilu 2016. godine održani vanredni parlamentarni izbori, na kojima je, kako su ocenili posmatrači, biračima ponuđen niz izbora i poštovane su osnovne slobode, uprkos nekim izveštajima o pristrasnom medijskom izveštavanju, neopravdanoj koristi za vršioce državnih funkcija i zamagljivanje razlike između državnih i partijskih aktivnosti.\nKako navodi Stejt department, korupcija je zastupljena u zdravstvu, obrazovanju i višim granama vlast, uključujući i policiju.\nStejt department konstatuje da je Vlada Republike Srbije preduzela korake da procesuira zvaničnike, kako u policiji tako i drugim oblicima vlasti, posle javnog otkrivanja zloupotreba. Ipak, mnogi posmatrači navode da su brojni slučajevi korupcije, društvenog i porodičnog nasilja ostali neprijavljeni i nekažnjeni.


Crna Gora i Australija dijele zajedničke vrijednosti i izazove - CdM\nCrna Gora i Australija dijele zajedničke vrijednosti i izazove\nAustralija snažno podržava Crnu Goru na evropskom putu i u okviru NATO-a, gdje dijele zajedničke vrijednosti i izazove, ocijenjeno je na sastanku ministra vanjskih poslova Srđana Darmanovića sa ambasadorkom Australije Rut Karis Stjuart.\nObostrano je ukazano na potrebu dinamiziranja saradnje i realizacije aktivnosti od zajedničkog interesa, sa fokusom na turizam i investicije.\nDarmanović je informisao ambasadorku o dostignućima naše države u procesu pregovora sa Evropskom unijom, kao i o aktivnostima Crne Gore kao članice NATO-a, budući da je Australija važan saveznik Alijanse i jedan od najvećih kontributora u Avganistanu.\nS druge strane Stjuart je iskazala podršku našoj državi na evropskom putu, te izrazila zadovoljstvo partnerskim odnosima Crne Gore i Australije u okviru NATO-a, gdje dijelimo zajedničke vrijednosti i izazove.\nTagoviAustralija Rut Kris Stjuart sastanak srđan darmanović\n3 Komentara na "Crna Gora i Australija dijele zajedničke vrijednosti i izazove "


Avon - Dobrobit životinja\nPosvećenost dobrobiti životinja\nKompanija Avon je prva velika kozmetička kompanija koja je prekinula testiranje na životinjama pre skoro 30 godina. Ni danas, kompanija ne testira proizvode na životinjama i nijedan Avon proizvod koji prodajemo u Srbiji i Crnoj Gori nije testiran na životinjama.\nOdređene organizacije za zaštitu životinja uključuju Avon na svoju listu kompanija koje prodaju ovako testirane kozmetičke proizvode u Kini. Naime, Kina zakonski zahteva testiranje na životinjama na proizvodima koje označava kao proizvode za "posebnu upotrebu" - kao što su kreme za sunčanje i dezodoransi - koji se prodaju u Kini, kao i običnu kozmetiku uvezenu u Kinu i te testove sprovodi Kineska Vlada, u laboratorijima koje akredituje Kineska uprava za hranu i lekove.\nAvon je posvećen smanjenju broja svojih proizvoda koji zahtevaju testiranje od strane kineske vlade. Nijedan Avon proizvod testiran na životinjama u Kini ne prodaje se u našoj zemlji.\nAvon se ne slaže da su ispitivanja na životinjama u Kini neophodna da bi se potvrdila bezbednost proizvoda. Zbog toga se Avon zalaže za zaustavljanje testiranja na životinjama kozmetičkih proizvoda u Kini.\nPročitajte više o našem delovanju i saznajte stav kompanije o ovom pitanju na globalnoj stranici u delu Animal Welfare.


Pokret: Vlast sprema incidente na sutrašnjem protestu u Beogradu\nBeta 30. maja 2017. 19:05\nPokret slobodnih gradjana Saše Jankovića je danas optužio „režim“ da namerava da izazove incidente na sutrašnjem protestu koji opozicione stranke i udruženja gradjana organizuju jer Aleksandar Vučić postaje predsednik Srbije.\nPokret je u saopštenju naveo da Vučić namerava da optuži opoziciju za rušenje stabilnosti i mira, „što je već pokušavao i pomagao drugima u okruženju da čine“.\n„Ne treba dozvoliti Aleksandru Vučiću da na isto mesto i u isto vreme stavi ljude koje je prethodno duboko zavadio, i onda ‘štiti’ vlast od incidenata koje će sam pokrenuti“, piše u saopštenju.\nPokret je najavio da će u protestu na beogradskom Trgu Republike učestvovati i predstavnici Demokratske stranke, Pokreta Dosta je bilo i Dveri, Socijaldemokratske stranke, organizacije Vuka Jeremića, Pokreta za zdravu Srbiju Milana Stamatovića, Pokreta za spas Srbije-Nova Srbija, Hrvatskog gradjanskog saveza, Šumadijske regije, Madjarskog pokreta, Novog Pokreta iz Novog Pazara, udruženja Protiv diktature.\n„Razlikujemo se po politikama i mnogim drugim stvarima, ali naspram diktature medju nama nema razlike u obavezi i spremnosti da joj se usprotivimo. U Srbiji danas postoje samo dva pravca: u diktaturu i u slobodu“, kazao je predsednik Pokreta slobodnih gradjana Saša Janković.


EK: Pregovori o Bregzitu bi mogli da se nastave 2021\nTanjug 8. decembra 2020. 14:12\nBRISEL – Evropska komisija je saopštila danas da bi pregovori o budućim odnosima između Velike Britanije i Evropske unije mogli da se nastave i posle završetka ove godine, kada ističe prelazni period za Bregzit, javlja Rojters.\n„Ako dogovor ne bude postignut do 1. januara, znači da ćemo se naći u situaciji bez sporazuma. To ne isključuje mogućnost pregovora, sa naše strana, i ne isključuje mogućnost da nastavimo dijalog na osnovu mandata koji nam je dat“, rekao je portparol Evropske komisije.\nS druge strane, britanski premijer Boris DŽonson je izjavio danas da se možda pribiližava trenutak kada bi Britanija trebalo da prekine pregovore o trgovini sa EU nakon Bregzita, dan nakon što je pristao da se sastane sa šefom EK u poslednjem pokušaju da se reše pitanja koja koče sporazum.\nDŽonson bi trebalo da se sastane sa šeficom EK Ursulom fon der Lejen narednih dana, pošto pregovarači dve strane nisu uspeli da premoste razlike u pregovorima.\nUpitan da li će do poslednjeg trenutka nastojati da se dogovori o svemu, DŽonson je odgovorio novinarima: „Da, naravno“.\n„Uvek se nadamo, ali znate da će možda doći trenutak kada moramo da priznamo da je vreme da se spusti zavesa, i stvari stoje upravo tako“, rekao je on, koristeći metaforično termin koji označava kraj predstave.\nObe strane pozivaju onu drugu na kompromis kako bi se postigao dogovor oko spornih pitanja, ali nijedna nije napravila korak napred u tom smislu. Britanija je danas ponovila da ne odustaje od svojih stavova u pregovorima, kao i Francuska, koja je zauzela posebno čvrst stav među članicama EU.\nJedan visoki zvaničnik iz britanske vlade rekao da postoje „sve šanse da se dogovor ne postigne“, a francuski ministar za evropske poslove Klemon Bone izjavio je da će se Pariz usprotiviti bilo kakavom sporazumu kojim bi „žrtvovao“ svoje ribare.\n„Imamo još nekoliko dana za pregovore, ali što se tiče ribarstva nema razloga za popuštanje britanskom pritisku. Možemo da uložimo neke napore da se dogovor postigne, ali ne žrtvovanjem ribarstva i ribara“, rekao je Bone za radio RCM.\nPregovarački timovi su zaduženi da pripreme „izveštaj o preostalim razlikama“ pre nego što se DŽonson i fon der Lejen sastanu u Briselu, a lideri 27 država članica EU složili su se da na samitu ove nedelje pojačaju aktivnost na izradi planova za vanredne okolnosti u kojima se njihove ekonomije mogu naći u slučaju Bregzita bez sporazuma.